title: Feie Fonyk: Kening konsumint

maintext:
Kollum
Mei pessimisme helpe wy it Frysk net fierder, neffens Arno Brok by it ôfskied fan Koen Eekma as direkteur fan de Afûk. Op deselde gearkomste fan woansdei 25 april waard in pleit holden foar meartaligens. Dat soe foar it Ingelsk wolris mear opsmite kinne as foar it Frysk. Minsken litte har ornaris mear liede troch belangen as prinsipes.
Ofrûne wike wie ik op it Frisian Humanities kongres fan de Fryske Akademy. Fjouwer dagen fan moandei 23 april oant en mei tongersdei 26 april wiene se yn de Harmonie dwaande mei ûnderwerpen as: Pronominaal slachte by stofnammen yn it (âldere) Nijfrysk, Fan Boukje en Bouk en fan Wopke en Wop, oer ynkoarte nammen yn it Frysk, Rûmtegefaren fan in digitaal wurdboek, Frisian Noblemen as Farmers, the Case of Rienk Hettema, Language use in multilingual Ljouwert, Op syk nei Fryske boeken foar learlingen fan 12 oant 15 jier en Identiteitskonstruksje yn it wurk fan Waling Dijkstra, om mar in pear fan sa’n hûndert lêzingen te neamen.
Sawol foar taal, literatuer, skiednis as meartaligens wie der in soad te rêden en te kiezen. Gjin wûnder dat der in lytse twahûndert belangstellenden, wittenskippers oeral wei en studinten, benammen fan de RUG op ôf kommen wiene. Fansels mei betûfte sprekkers, mar ek mei studinten dy’t no de gelegenheid krigen om haren ûndersyk te presintearjen. Mei oare wurden in geweldich programma, dat boppedat goed organisearre wie. Men makket op kongressen mei dat sprekkers fan gjin ophâlden witte en harren sprektiid misbrûke troch der gjin ein oan te breidzjen en sa yn it farwetter foar de folgjende sprekker komme. Dat wie hjir net it gefal.
De woansdei en tongersdei wiene foar in grut part ynromme foar meartaligens, ek mei praktyske foarbylden hoe’t dêr yn it ûnderwiis mei omgien wurde kin. Wat opfalt is hoefolle kunde en kennis oft der is. It giet der fansels om wat it allegearre opsmyt foar de praktyk. No komme wy der net mei pessimisme, mar ik kin it net litte om der net al te gerêst op te wêzen. Op woansdeitemiddei waard yn de grutte seal fan de Harmonie 90 jier Afûk fierd en ôfskied nommen fan Koen Eekma as direkteur. Yn dat fermidden like it derop dat der neat te rêden is mei de takomst fan it Frysk. En yndied: der is in soad berikt. Wy hawwe in kommissaris fan de Kening dy’t Frysk praat en wy kinne ús taal oeral brûke. Mar nei al it krewearjen fan de Afûk en al tritich jier ferplicht Frysk yn it ûnderwiis kin noch mar sa’n tritich persint fan de befolking Frysk skriuwe. Gjin Fryske kranten, gjin Fryske wykblêden, gjin Frysk wurd te sjen yn Ljouwert en net allinne dêr. Mei oare wurden: bûten hûs en hiem mei it Frysk dan yn it offisjele ferkear in sterke wetlike posysje hawwe, yn de praktyk sjocht men der neat fan. Minsken litte har no ienris mear liede troch belangen as troch prinsipes. Sadwaande bygelyks gjin Fryske reklames yn de Ljouwerter winkelstrjitten.
It Ingelsk hat ekonomyske wearde.
Ien fan de dielnimmers op it kongres kaam tongersdei mei in fraach oer it brûken fan de Ingelske taal yn it heger ûnderwiis. De bestjoerders wolle ús wiismeitsje dat it goed foar de wittenskip is. Men kin ommers mei eltsenien oer de hiele wrâld yn dy taal kommunisearje. Dat sil wol, mar de wichtichste reden is it rinkeljen fan de kassa. Troch it oanbien fan Ingelsktalige programma’s wurde in soad bûtenlânske studinten oanlutsen. Sûnder Ingelsk soe de alfde fakulteit fan de RUG yn Ljouwert moarn wol ophâlde kinne. De trijetalige skoalle kin ek rekkenje op in positive hâlding fan de âlden troch it oanbieden fan de Ingelske taal. In grut part nimt it Frysk derop ta.
Om op Brok werom te kommen, hy is kultueroptimist: “It kin altyd better, mar Eekma hat it Frysk fierder holpen.” Eekma waard ridder yn de Oarder fan Oranje Nassau en foar it goede doel dêr’t de oanwêzigen jild foar jaan koenen, War child, wie op dat stuit 1380 euro stoart. Mei it sjongen fan Elske de Wall en in taspraak fan Bert Looper oer de skiednis fan de Afûk en net te ferjitten in tankwurd fan Eekma sels wie it in moaie en feestlike gearkomste. Ik wol yn it bysûnder Joana Duarte neame, dy’t as meiwurkster en ûndersykster in folslein Fryske bydrage hie oer de posysje fan it Frysk yn it ûnderwiis. En dat as Portugese. Ik bedoel mar. Dêr soene in soad minsken dy’t hjir fan bûten de provinsje te wenjen komme in foarbyld oan nimme kinne.


title: Net weismite mar ynleverje

maintext:
By in ferhuzing of by it opromjen fan in souder of skuorre dûke wol gauris brieven, foto’s, films, deiboeken en oar materiaal út de Twadde Wrâldoarloch op. Sok guod is te nijsgjirrich en te moai om wei.
It Frysk Fersetsmuseum hâldt in ynsammelaksje, dêr’t Tresoar, Histoarysk Sintrum Ljouwert, Missing Airmen Memorial Foundation, Kazemattemuseum Koarnwertersân en it Frysk Film Argyf ek oan meidogge.
De neamde musea sjogge út nei materiaal dat te meitsjen hat mei de Twadde Wrâldoarloch yn Fryslân. Fan foto’s, dokuminten en boeken oant sieraden, byldsjes, diggelguod. Fiif oarlochssaakkundigen sille, elk fan syn of har eigen kundichheid út oan it publyk fertelle oer de eftergrûn fan de objekten. Se binne ek ynteressearre yn de persoanlike ferhalen fan de oanbringers.
De organisatoaren hoopje bysûnder materiaal besjen te kinnen en dat yn oerlis mei de skinkers op in goede wize ûnder te bringen by ien of mear fan de dielnimmende ynstânsjes.
De provinsjale ynleverdei is part fan Niet weggooien!, de mienskiplike aksje fan de Nederlânske oarlochs- en fersetsmusea, betinkingssintra en it NIOD, Instituut voor Oorlogs- Holocaust- en Genocidestudies. By dy aksje stiet omtinken foar it behâld fan histoarysk materiaal út de Twadde Wrâldoarloch yn Nederlân en Nederlânsk-Ynje sintraal.
De ynleverdei yn Ljouwert is tongersdei 3 maaie. Fan 12.00 oant 16.00 wurdt dy holden yn de hal fan Tresoar (Bûterhoeke 1, 8911DH Ljouwert).
Sjoch foar mear ynformaasje op www.actienietweggooien.nl.

fasttext_language: fy


title: Inisjatyfrike Friezen mei goede projektideeën socht

maintext:
Friezen mei in goed idee om de leefberens yn harren doarp, stêd of op harren eilân te ferbetterjen, kinne fan 7 maaie oant en mei 1 juny 2018 subsydzje oanfreegje út it Iepen Mienskipsfûns (IMF). Mei dy regeling helpt de provinsje om inisjativen út de mienskip út te fieren. Der is dizze kear omtrint € 1,4 miljoen beskikber.
Yn Fryslân tilt it op fan ‘e inisjativen. Projekten dy’t earder subsydzje krigen, binne yn folle gong. Fan projekten op it mêd fan duorsumens oant projekten op it mêd fan enerzjy, keunst, kultuer, natuer, foarsjennings, soarch, sport en rekreaasje.
Projektekaart
Ynspiraasje opdwaan kin mei de nije projektekaart fan it IMF. Dêr steane moaie projekten op dy’t stipe binne troch it IMF en dy’t bydrage oan de leefberens. Sjoch op: www.streekwurk.frl/projecten.
Subsydzje oanfreegje
Inisjatyfrike Friezen kinne fan 7 maaie oant en mei 1 juny 2018 (17.00 oere) in subsydzje-oanfraach yntsjinje. De projektburo’s fan Streekwurk yn de fiif Fryske regio’s helpe graach by it opstellen fan in plan en de oanfraach.
Mear ynformaasje oer it Iepen Mienskipsfûns en it oanfreegjen fan subsydzje is te finen op www.streekwurk.frl/IMF.


title: FS stelt ymportheffings foar EU moanne út

maintext:
De Feriene Steaten hat de ymportheffings op stiel en aluminium in moanne útsteld. It útstel jildt foar de EU, Kanada en Meksiko. Sûnt maart heft de FS belêsting op de ymport fan stiel (25 persint) en aluminium (tsien persint), mar bûngenoaten waarden tydlik frijsteld. De termyn fan de frijstellings rûn yn ’e nacht nei tiisdei ôf, mar is no dus ferlinge oant 1 juny. Trije oare lannen: Argentinië, Australië en Brazilië, hiene ek ústel krigen. Mei dy lannen hat Trump in prinsipeakkoart berikt. De ynhâld fan dat akkoart is net buorkundich makke.
Foar Nederlân stiet in mearfâld fan miljoenen jiers op it spul. Nei Dútslân is Nederlân yn ’e EU de twadde stieleksporteur nei de Feriene Steaten. Ferline jier waard foar 570 miljoen euro stiel útfierd nei Amearika. Dêrneist wurdt in part fan de eksport nei Dútslân by de easterbuorlju ferwurke foar de Amerikaanske merk. Mei it bewurke Dútske stiel derby fertsjinnet Nederlân 280 miljoen euro oan de útfier fan stiel nei de Feriene Steaten.
De EU wol dat de maatregels fan tafel giet. De Dútske bûnskânselier Merkel en de Frânske presidint Macron hawwe de ôfrûne dagen besocht presidint Trump te oertsjûgjen om fan de ferheging ôf te sjen, mar de Amerikaanske lieder woe gjin tasizzings dwaan. As de ymportheffings der dochs komme, stelt de EU heffings yn op Amerikaanske produkten. Under oare Harley Davidsons, whisky, nútsjesmoar en spikerbroeken út de Feriene Steaten wurde dan ekstra belêste.
De EU driget dan yn inselde striid telâne te kommen as dy dêr’t de Feriene Steaten en Sina yn sitte. Beide lannen lizze inoar heffings op, sûnt de FS ynfierheffings op stiel en aluminium ynstelde.


title: Festival Onderweg mei azc-bewenners op Befrijingsfestival Fryslân

maintext:
Muzyk, eksposysjes, films en optredens: út hiel Nederlân wurde yn Ljouwert artysten ferwolkomme dy’t earder of no yn in asylsikerssintrum wennen, om de frijheid te fieren en ferhalen te dielen. Underweis is ûnderdiel fan it Befrijingsfestival Fryslân. Mei muzikanten, filmmakkers, teatermakkers en ‘spoken word’-artysten wurdt in ferskaat, kleurryk en feestlik evenemint ferwachte. Yn de Stadsoase, lykas it nije publykssintrum fan LF2018 hjit, is elkenien fan 14.00 oant 22.00 oere fan herte wolkom. De tagong is fergees.
Der binne optredens fan Orchestre Partout, hiphopster ROLLÀN, teatermakkers Marjolijn van Heemstra en Zohre Norouzi en rapper Massih Hutak, dy’t yn it ramt fan Befrijingsfestival in Frijheidskolleezje jout. De Band Zonder Verblijfsvergunning treedt op mei Syryske stjer Jawa Manla.
Op it programma stean ek de Sweedsk-Palestynske dichter Ghayath Almadhoun en de Nederlânske spoken word-artyste Babs Gons. Besikers kinne wurksjops folgje en in trochrinnend filmprogramma besjen. Om 18.00 oere wurdt dit jier foar it earst ek in frijheidsmiel servearre. Op útnoeging fan Stichting De Vrolijkheid binne ek hast 600 bewenners oanwêzich út de ferskate azc’s dêr’t de Vrolijkheid wurket.
Festival Underweis is in inisjatyf fan Stichting De Vrolijkheid en IepenUp. It festival wurket gear mei ferskate partners yn Ljouwert en Fryslân, lykas Jong en Undernimmend Fryslân, MeetUP kafee, de Minskebyb, Blikspuit en Flechtlingeambassadeurs. IepenUp is it programmaûnderdiel om aktuele fraachstikken hinne fan Ljouwert-Fryslân Kulturele Haadstêd fan Europa 2018. Stichting De Vrolijkheid organisearret yn gearwurking mei profesjonele keunstners en hûnderten frijwilligers wykliks kreative wurksjops yn 27 Nederlânske asylopfangsintra, mei dûns, teater, byldzjende keunst, muzyk en film.
Datum: 5 maaie 2018, fan 14.00 oant 22.00 oere.
Lokaasje: Stadsoase, earder Aegongebou Ljouwert, foar Sintraal Stasjon oer.


title: Fideo: Nils Langer fertelt oer taalnoarm, Frysk op skoalle en meartaligens

maintext:
Talen kinne net efterútbuorkje. Dat der op beskate foarmen fan taalgebrûk delsjoen wurdt, komt trochdat minsken mei macht beskate foarmen as ‘goed’ en ‘ferkeard’ oanwize en oaren wiismeitsje dat oaren dom lykje as se de ‘ferkearde’ foarm brûke. Soms binne de ‘ferkearde’ foarmen âlder as de ‘goede’. En wurdboeken jouwe altyd mar in byld fan in stikje fan de taal en kinne net brûkt wurde om ‘goede’ fan ‘ferkearde’ taal te ûnderskieden.
Dat seit Nils Langer, de nije heechlearaar minderheidstalen en Frysk oan de universiteit fan Flensburch, yn in lange útstjoering fan it televyzjeprogramma Gespräche über den Zustand der Welt, op it Offenes Kanal Flensburg. Hy wurdt dêr ynterviewe troch Kathrin Fischer.
Langer fertelt ek dat de minsken dy’t profesjoneel mei meartligens wurkje al lang witte dat dat goed is, mar dat dat boadskip âlden noch altiten net berikt hat. Dêrtroch is der yn earmere streken fan Noard-Fryslân ek noch beswier tsjin it brûken fan Frysk op skoallen. Alden sjogge it Frysk as in behindering foar it goed oanlearen fan it Dútsk, dat de bern nedich binne om foarút te kommen yn ‘e wrâld.
Langer pleitet foar mear ferskaat en tsjin strakke noarmen yn taal. Hy seit dat purisme der wat him oanbelanget allinne op troch kin as it in stribjen nei mear dúdlikens is. Fierder komt er op foar it gebrûk fan allochtoane minderheidstalen lykas Poals en Turksk op skoalle. It idee dat in lân ientalich wêze moat, wiist er as keunstmjittich fan ‘e hân.
De útstjoering is hjirûnder te besjen:


title: Oprop ta ûndersyk nei moard op Malteeske sjoernaliste Daphne Galizia

maintext:
It is hjoed de ynternasjonale dei fan ‘e parsefrijheid. Sjoernaliste-organisaasje PEN freget elkenien om him yn dat ramt yn te spannen foar in frije parse troch oan te stean op in ûndersyk nei de moard op ‘e krityske Malteeske sjoernaliste Daphne Caruana Galizia.
Frou Galizia waard ferline jier slachtoffer fan in autobom. Hja hie yn de jierren dêrfoar gauris skreaun oer misstannen by de Malteeske oerheid, wat har gâns fijannen opsmiten hat.
PEN ropt elkenien op om kontakt te sykjen mei it ministearje fan útlânske saken yn it eigen lân en dan te freegjen om by de Malteeske oerheid oan te stean op goed ûndersyk nei de oanslach op har en nei de misstannen dêr’t hja oer skreau.
Klik hjir om de oprop fan PEN te lêzen.
Klik hjir om de Nederlânske Ryksoerheid te skriuwen.
It Fryske literatuerwebstee Fers2 hat in foarbyldbrief skreaun dat jo brûke kinne. Klik hjir om dat te besjen.


title: Iepenloftspul Dronryp spilet yn 2019 Turks Fruit

maintext:
Nei it sukses fan it stik Manon dat yn 2017 spile waard, bringt Iepenloftspul Dronryp yn 2019 de klassiker Turks Fruit op ’e planken.
It is in nij stik en basearre op it boek mei deselde namme, skreaun troch Jan Wolkers, en de suksesfolste Nederlânske bioskoopfilm, dy’t regisearre waard troch Paul Verhoeven. It is in hertferskuorrend ferhaal oer de heftige leafde tusken byldhouwer Erik en Olga, dy’t oan de gefolgen fan in harsentumor komt te ferstjerren. Tema’s as leafde, tragyk, humor, fergonklikheid, de dea, passy en hertstocht wikselje inoar dêryn ôf. Fierder sil yn it meislepende stik sjongen en live muzyk in belangrike rol spylje.
De tekst, oersetting en bewurking binne yn hannen fan Dick Jansen. Theo Smedes sil, krekt as yn 2017, de rezjy op him nimme.


title: Te sjen by NTR: Alve Fryske Fonteinen

maintext:
In protte Friezen hiene graach sjoen dat keunstners út de eigen provinsje de opdracht krigen hiene. Mar de organisaasje fan Ljouwert, Kulturele Haadstêd fan Europa 2018, besleat oars. En dus wurdt no de hân lein oan alve fonteinen, ûntwurpen troch ynternasjonale keunstners. De botsing fan kultueren is de kearn fan de trijedielige dokumintêresearje 11 Friese Fonteinen, dy’t de NTR fan snein 20 maaie ôf útstjoert op NPO2.
Regisseur Roel van Dalen folge twa jier lang it keunstprojekt 11Fountains en wie tsjûge fan humoristyske en konfrontearjende situaasjes tusken de besiele keunstner Anna Tilroe en de nofteren Fryske bewenners. Hy frege kabaretier Jan Jaap van der Wal, berne yn Ljouwert, om de ûntwikkelingen te beskôgjen troch der in snedige foarstelling oer te meitsjen. Dy is yn losse parten yn de searje ferwurke. Dêrmei wurdt de rol fan keunst yn ’e iepenbiere romte op ferskillende wizen beljochte.
De kar foar alve fonteinen komt fan kurator Anna Tilroe. Hja lûkt yn de searje de provinsje yn om de nau belutsen Fryske befolking entûsjast te meitsjen foar de nije en spraakmeitsjende wetterkeunstwurken. Dat falt net ta. De autonomy fan de keunstner en de smaak fan it publyk blike net fanselssprekkend mei-inoar oerien te kommen.
Slagget it Tilroe om draachflak ûnder de befolking te kreëarjen en fan Fryslân in net te missen bestimming te meitsjen foar nasjonale en ynternasjonale toeristen? Of strânet it ambisjeuze projekt op de nofterens fan de Fryske bewenners? Sa wol bygelyks de fonteinkommisje yn Hylpen wol in fontein, mar gjin spuitsjend wetter. En is de fiskboer yn Harns derfan oertsjûge dat de keunstner yn syn winkel west hat en it idee foar syn fontein dêr ôfsjoen hat.
Rezjy: Roel van Dalen
Produsint: Pieter van Huystee Film & TV
Utstjoering: sneinen 20, 27 maaie en 3 juny om 20.15 oere by de NTR op NPO2
Neist de trijedielige dokumintêresearje 11 Friese Fonteinen draait in film mei deselde namme fan ein maaie ôf yn de filmteaters yn Fryslân en yn in selektearre tal bioskopen yn de rest fan it lân.


title: Waarpraatsje: kâlde nacht

maintext:
DE JOUWER – Wy steane oan it begjin fan in moaie maitiidsperioade. It wurdt eltse dei waarmer en de sinne skynt alle dagen. We krije noch wol in kâlde nacht.
Yn ‘e nacht fan tongersdei op freed is it helder en op guon plakken kin der damp úntstean. It wurdt kâld mei temperatueren dy’t op de measte plakken krekt boppe it friespunt lizze. Froast oan de grûn is net útsletten. De swakke wyn komt út ferskate rjochtingen.
Freed wurdt in hiele moaie maitiidsdei. De sinne skynt, nei alle gedachten, de hiele dei. By in swakke wyn út ferskate rjochtingen wurdt it sechtjin graden.
Yn it wykein wurdt it noch waarmer en bliuwt it prachtich maitiidswaar.
Jan Brinksma


title: Waarpraatsje: fan freed ôf maitiid

maintext:
DE JOUWER – Nei in pear wiete en kâlde dagen, sjocht it der no better út. Fan freed ôf wurdt it moai maitiidswaar.
Yn ‘e nacht fan tiisdei op woansdei is it helder en bliuwt it drûch. De súdwestewyn wurdt geandewei swak. It kuollet flink ôf en kin op guon plakken fjouwer graden wurde.
Woansdei skynt de sinne in part fan de dei, mar tsjin de jûn rekket de loft berûn en letter sil it sa út en troch wat reine. By in matige súdwestewyn wurdt it fjirtjin graden.
Tongersdei bliuwt it, nei alle gedachten, drûch en is der neist sinne ek bewolking. It wurdt trettjin graden.
Fan freed ôf bliuwt it foarearst drûch, skynt de sinne in grut part fan ‘e dei en giet de temperatuer stadichoan omheech.
Jan Brinksma


title: No online Sorbysk leare

maintext:
Sûnt dit wykein kin men online de Sorbyske taal leare. De universiteit yn Dresden en de Stifting für das Sorbische Volk hawwe in webstee makke dat minsken brûke kinne om de taal te learen. Men kin it einnivo A2 helje. Dan is men noch net floeiend yn de taal, mar men kin as toerist in ein komme.
It Sorbsyk is ien fan de oarspronlike talen fan Dútslân. It wurdt yn twa dialektfoarmen praat yn de streek Lausitz, ticht by de grinzen fan Tsjechië en Poalen. It hat likernôch sechtichtûzen praters.
De kursus kin folge wurde yn it Dútsk of yn it Ingelsk. Hy is te finen op it webstee:
https://sprachkurs.sorbischlernen.de


title: Farrende eksposysje 11Fountains hellet 10.000ste besiker yn

maintext:
Snein 6 maaie 2018 helle de farrende eksposysje 11Fountains yn Sleat de 10.000ste besiker oan board fan de Tromp yn. In mylpeal foar de 11Fountains. De eare giet nei Reitsma en ’e frou út Midslân (Skylge). Sy steane op in kemping yn Boalsert en reizgen mei de bus spesjaal nei Sleat om dêr de eksposysje te sjen. Oan board fan it histoaryske sylskip krigen se in blomke fan boargemaster Fred Veenstra fan De Fryske Marren.
Sneon 5 en snein 6 maaie lei de Tromp – mei oan board in eksposysje oer de 11Fountains – yn Sleat. Sûnt it begjin fan de eksposysje yn it iepeningswykein fan LF2018 makket it skip in reis by alle Fryske stêden lâns ûnder de namme ‘De Tocht’. “Geweldich moai! Ik fyn se allegearre geweldich moai”, sei frou Reitsma
De Tocht
De Tocht fertelt it ferhaal efter it projekt 11Fountains. Histoarysk farrend kultureel erfskip, mei oan boord takomstich kultureel erfskip. De eksposysje bestiet út:
De maketten fan de fonteinûntwerpen
Byldmateriaal fan it meitsjen; efter de skermen sjen yn de studio’s fan de keunstners (ynternasjonaal en Frysk) en by ambachtslju en bedriuwen út binnen- en bûtenlân
Boeken oer it wurk fan de keunstners
Ferskate aktiviteiten
Iepening 11Fountains
De iepening fan de alve fonteinen is op 18 maaie, fan 15.30 oere ôf yn alle alve stêden. By dy iepening leit de Tromp yn Starum. Dêrnei fart er nei Ljouwert. Sjoch foar it folsleine en aktuele oersicht op www.11fountains.nl/events en klik op De Tocht.


title: Khamenei en Trump fûl foarinoar oer

maintext:
Ali Khamenei, de Iraanske ayatollah, hat gjin goed wurd oer foar de beslissing fan Donald Trump om Amearika út de Iran-deal stappe te litten. Hy seit dat de Amerikaanske presidint in grutte flater makke hat.
“Wat Trump seit, snijt gjin hout en hy liicht der mar op los”, neffens Khamenei. “Wy hawwe de deal akseptearre, mar de fijânskip fan de Feriene Steaten wie net oer.” De Iraanske presidint Hassan Rohani sei dat Amearika derom bekend stiet dat it syn ôfspraken net neikomt en dat Teheran wol yn de deal bliuwt, dan mar dan sûnder Washington. Hy liet witte dat Iran no wer fierder giet mei syn atoomprogramma. Earst sil lykwols praat wurde mei de lannen dy’t it akkoart mei sletten hawwe, lykas de Europeeske Uny. Neffens de Feriene Naasjes foldocht Iran oan alle easken en betingsten fan it atoomakkoart. De grutte Europeeske lannen binne teloarsteld oer Trump syn beslút. Nei alle gedachten komme se takomme wike byinoar om it deroer te hawwen
Trump wol wol ûnderhannelje oer in nij akkoart, mar dat moat dan werklik in ein meitsje oan de atoomdriging út Iran. Oant it safier is jilde de âlde sanksjes wer en dy binne fan it heechste nivo. Hy tinkt dat Europa dy hâlding ek oannimme sil. “Teoretysk soe de saneamde deal de Feriene Steaten en ús bûnsmaten beskermje moatte foar in Iraanske nukleêre bom”, neffens Trump, “mar feitlik hat de deal Iran tastien om troch te gean mei it ferrykjen fan uranium en it berikken fan it punt fan in nukleêr konflikt.” Amearika lit him net “nukleêr ôfparsje”, sei Trump. “Wy steane net ta dat Amerikaanske stêden mei ferneatiging bedrige wurde en dat in rezjym dat ‘dea oan Amearika’ ropt tagong kriget ta de deadlikste wapens op ierde.”


title: Fyftich krokodillen ûnderskept op Heathrow

maintext:
De dûane op de lofthaven Heathrow yn Londen hat fyftich krokodillen ûnderskept dy’t ûnder erbarmlike omstannichheden ferfierd waarden. De reptielen fan likernôch in jier âld sieten yn oantallen fan tsien yn doazen dy’t romte joegen oan op syn meast fjouwer bisten, berjochtsje Britske media. Ien fan de bisten is ûnwilens dea.
De jonge krokodillen, eksklusyf sturt yn trochsneed sa’n tritich sintimeter lang, kamen mei in flecht út Maleizië wei. De bestimming wie in pleats yn Cambridgeshire, dêr’t de bisten holden wurde soene foar it fleis. De krokodillen binne yn beslach naam troch beämten fan in Ingelske ynstânsje dy’t him dwaande hâldt mei bedrige bistesoarten. De 49 noch libbene bisten krije in nij thús. Oer de eigner en eventuele straffen wurdt yn ’e Ingelske parse net praat.


title: Kandidaten foar Vredeman de Vriespriis 2018 socht

maintext:
De provinsje Fryslân rikt fan ’t jier de Vredeman de Vriespriis foar arsjitektuer út. De provinsje wol dêrmei de belangstelling foar arsjitektuer by in breed publyk fergrutsje. Kandidaten foar de provinsjale arsjitektuerpriis kinne harren by organisaasje Keunstwurk oanmelde.
De Vredeman de Vriespriis fan de provinsje Fryslân is in jierlikse priis. It iene jier foar arsjitektuer en it oare jier foar foarmjouwing.
Beoardieling
Bouwurken dy’t yn ‘e beneaming komme foar de priis binne yn 2016 of 2017 boud yn Fryslân en ûntwurpen troch in arsjitekt. De oanmeldingen wurde beoardiele troch in sjuery. Dy nominearret de ynstjoeringen en kiest út de nominaasjes in úteinlike priiswinner. De priis wurdt yn oktober 2018 útrikt oan sawol de arsjitekt as de opdrachtjouwer fan it winnende bouwurk.
Hans Vredeman de Vries
De priis is nei Hans Vredeman de Vries neamd. Dy arsjitekt, planolooch, tekener, keunstner waard yn 1527 yn Ljouwert berne. Hy stiet bekend as de grûnlizzer fan de ‘Antwerpse Renaissancestijl’.


title: Seldsume oldtimer stellen út Aldeberkeap

maintext:
De oldtimer fan de famylje Boon út Aldeberkeap is ôfrûne wykein stellen. De famylje wie in wykeintsje fuort, doe’t de Packard Six út 1937 fan it hiem stellen waard. It giet om in klassiker, wêrfan’t der mar inkelde eksimplaren yn Nederlân omride. Se hienen de auto fjouwer jier en de auto hat in soad emosjonele wearde. De famylje mocht der graach mei te toeren. Se binne dan ek bot teloarsteld oer de stellerij, seit Johnnie Boon.
”Der bern sieten efteryn de auto altyd te blierkjen”, fertelt Boon. ”It is hiel spitich. Wy pakten de auto altyd graach as it moai waar wie, efkes lekker te toeren. Elkenien seach dy dan moai troch it doarp ride.”
De auto kin neffens him net ferkocht wurde, sûnder op te fallen. Hy ropt minsken dy’t wat sjoen hawwe op om har te melden.
Tekst: Omrop Fryslân
Foto: J. Boon/Omrop Fryslân


title: Nije natuer yn beekdelling Alddjip

maintext:
Der komt 37 bunder nije natuer foar Natuurnetwerk Nederland yn de beekdelling fan it Alddjip. De provinsje Fryslân stelt dêr € 378.000 foar beskikber. Doel is it tsjingean fan it útdrûgjen fan de grûn en foar de ûntwikkeling fan natuer yn it eastlik diel fan de Hemrikkerskarren en in lyts gebiet by Heidehuzen.
De 37 bunder is in wichtige skeakel yn it netwurk fan natuer yn Nederlân, foarhinne de EHS. Yn it gebiet komme natuerfreonlike wâlskanten en in tal sleatten wurde ûndjip makke om it útdrûgjen fan it gebiet tsjin te gean. Dêrtroch kinne it djerreblomlân en krûderyk gerslân mei surk harren ûntwikkelje. Fierder wurdt de rike boaiem op de hege dielen fan in persiel fuorthelle foar de ûntwikkeling fan skraal gêrslân. Troch de maatregels kriget it wetter mear de romte en wurdt it gebiet klimaatbestindich makke foar sawol de lânbou as de natuer. De maatregels falle ûnder de Kaderrjochtline Wetter.
Gearwurking
Mei seis ferskillende grûnbesitters, wêrûnder fjouwer partikulieren, makke de gebietskommisje Alddjip de plannen. Nei de ynrjochting beheare de grûnbesitters de nije natuergebieten.
Yn dat projekt wurket de Provinsje gear mei de gebietskommisje Alddjip, Wetterskip Fryslân, gemeente Opsterlân, lânbou- en natuerorganisaasjes oan it werombringen fan de kanten fan it Alddjip. Yn de gebietskommisje sitte fertsjinwurdigers fan natuer, lânbou, wetter en rekreaasje út it gebiet.


title: Waarpraatsje: ein oan maaie ‘simmer’

maintext:
DE JOUWER – Der komt, nei in lytse wike, in ein oan it prachtige maitiidswaar. Woansdei is in oergongsdei, fan Himelfeartsdei ôf wurdt it ritich en minder waarm.
Yn ‘e nacht fan tiisdei op woansdei is it helder. By in swakke wyn út ferskate rjochtingen wurdt it goed tsien graden.
Woansdei skynt de sinne earst noch, mar stadichoan komt der mear bewolking. De swakke oant matige wyn draait yn ‘e rin fan de dei nei it westen of noardwesten. It wurdt tusken de achttjin en trijentweintich graden.
Op Himelfeartsdei is der folle minder sinne, kâns op rein en wurdt it net folle waarmer as fjirtjin graden.
Jan Brinksma


title: Waarpraatsje: bytsje ritich en minder waarm

maintext:
DE JOUWER – It is foarearst dien mei it moaie maitiidswaar. We krije te meitsjen mei in perioade mei wat ritich en minder waarm waar.
Yn ‘e nacht fan woansdei op tongersdei rekket de loft berûn en kin der sa út en troch wat rein of in bui falle. By in swakke oant matige westewyn wurdt it tolve graden.
Op Himelfeartsdei is der earst in protte bewolking, en wat reinwetter is net hielendal útsletten. Yn ‘e rin fan de dei sille we de sinne grif ek noch efkes sjen. De weste- oant noardwestewyn is matich en by de kust en de Iselmar lâns frij krêftich. It wurdt net folle waarmer as fyftjin graden.
Freed bliuwt it, nei alle gedachten, drûch, is der wer wat mear sinne en kin it sechtjin graden wurde. De wyn jout him dan wer wat del.
Sneon is it frij waarm en sa goed as drûch, snein is it ritich, wiet en oan de kâlde kant.
Jan Brinksma


title: Deitocht fan Terp nei Waad en Gewaaks

maintext:
Fan ein maaie 2018 ôf wurdt in tocht riden mei de panoramawein fan de Seedykster Toer by bysûndere kultuerhistoaryske, lânbou- en natuerplakken yn noardwest Fryslân lâns. Foar de organisaasje hawwe Stichting De Bildtse Aardappelweken, de Seedykster Toer, Terp Hegebeintum, It Fryske Gea en Restaurant de Molen de hannen gearslein.
Op 24 maaie is de earste deitocht. It doel is dat de dielnimmers each krije foar hoe’t minsken by it Waad lâns libje en hoe’t de lânbou him dêr ûntjûn hat. Wichtich foar ús iten! Foar de earste deitocht binne – neist it bestjoer fan de stichting BAW – in tal pommeranten útnûge.
Fan Terp en Waad
De tocht begjint om healwei tsienen hinne yn Froubuorstermûne op it terrein fan De Kultuurfabriek. Earst wurdt de terp fan Hegebeintum oandien: de earste ideeën fan eartiids om drûge fuotten te hâlden. Dêrnei nei de waadkant en troch het Noarderleech fan It Fryske Gea. Bysûnder, want dat gebied is oars ticht foar publyk! Mei moai waar wurdt op de kwelder it kâlditen bepluze.
Nei Gewaaks en by de keunst lâns
Nei iten giet it fierder nei it Gewaaksfjild 50 Tinten Groen oan de Aldebildtdyk, dêr’t in oere stilholden wurdt om it fjild te besjen. Dêrnei giet it troch it Biltske lânskip, by keunstpleatsen en in bylderûte lâns, werom nei Froubuorstermûne. It is de bedoeling om tusken fiven en seizen oan te kommen.
Op alle neamde plakken wurdt stilholden. Dêr kinne de minsken om har hinne sjen en is der wat te drinken en/of te iten. Oan de ein fan de rûte kin op eigen gelegenheid in miel nuttige wurde by restaurant De Molen (reservearje oant in dei foarôf). De deitocht wurdt holden fan 24 maaie oant en mei 20 septimber op tiisdei en tongersdei.
Mear ynformaasje en kaarten: www.vanplan.nl.


title: Eric Hoekstra: út ‘Roman fan in hielmaster’ (14)

maintext:
Wetter wurdt wyn
As de wyn oprekket by de brulloft yn Kana yn Galileä, seit ús mem tsjin my:
“De wyn is op.”
Ik sis tsjin har:
“Sis net wat ik dwaan moat, frou. Is myn tiid dan al kommen?”
Sy seit tsjin de tsjinstfeinten:
“Doch mar wat Hy seit.”
Der steane seis lege krûken ree, dy’t brûkt wurde foar de rituele reiniging. Ik sis tsjin ’e tsjinstfeinten:
“Skep dy krûken fol wetter en bring se nei de tafelmaster.”
Dat dogge se. De tafelmaster nimt in slokje fan it wetter út ’e reinigingskrûken en seit dan gjimkjend tsjin de breugeman:
“Elkenien skinkt earst de goeie wyn út, en bewarret de minder goeie wyn foar as de gasten in stik yn ’e kraach hawwe. Mar Jo hawwe it bêste foar it lêst bewarre.”
De foargeande ôfleveringen binne fan 3 febrewaris 2018 ôf hieltyd op sneon op It Nijs publisearre.
Mear ynformaasje oer Roman fan in hielmaster is te finen op https://www.elikser.nl/roman-fan-in-hielmaster-roman-van-een-geneesheer.htm.


title: Sjongers, sjongeressen, koaren en bands socht foar nije Noflik-cd!

maintext:
Libbensferhalen Noard, de organisaasje dy’t in soad ûnderfining hat mei it fêstlizzen fan libbensferhalen, is op syk nei muzikaal talint fan alle leeftiden dat in cd opnimme wol mei nûmers fan bekende ferskes fan de jeugd fan eartiids. De cd komt yn elke Noflikboks en wurdt brûkt by aktiviteiten foar it opheljen fan oantinkens yn de âldereinsoarch.
Snein 3 juny 2018 wurde audysjes holden yn wensoarchsintrum Anna Schotanus op it Hearrenfean. In sjuery, besteande út Griet Wiersma, Anneke Douma en de bewenners fan Anna Schotanus, makket út oft de kandidaten troch binne om oan de cd mei te wurkjen. Letter dit jier is der ek in konsert, spesjaal foar de âlderein. Dêr meie de meiwurkers oan de cd ek optrede.
Noflik
Noflik is in aktiviteitepakket foar de âldereinsoarch, dêr’t it opheljen fan oantinkens sintraal by stiet. De Noflikboks is in reminisinsjeboks foar de soarch dêr’t soarchmeiwurkers en frijwilligers sels mei oan ’e slach kinne by it opheljen fan oantinkens oan ’e hân fan luchtjes, foarwerpen, ôfbyldingen en bygelyks ek muzyk. Dêr is de nije Noflik-cd foar bedoel. De cd wurdt ûnder profesjonele begelieding en yn in echte studio opnommen.
Oanmelding
Op www.levensverhalennoord.nl en de Facebookside is te lêzen hokker ferskes songen wurde meie. Oanmelden kin fia contact@levensverhalennoord.nl of skilje nei 085-1301814.


title: Wa skriuwt it moaiste kroechferhaal?

maintext:
Skriuwwedstriid yn it ramt fan de Wike fan Rink
Yn ’e wike fan 15 oant en mei 23 juny organisearje gemeente en Stifting FLMD yn gearwurking mei frijwilligers de Wike fan Rink. In wike dêr’t de Fryske taal, literatuer en it libben en wurk fan Rink van der Velde sintraal yn stiet. Ien fan de aktiviteiten dy’t dy wike organisearre wurdt is in skriuwwedstriid. Wa skriuwt it moaist kroechferhaal?
Klim yn ’e pinne!
In kroechferhaal giet oer ‘de gewoane man’. Wat makket er mei en wat fertelt er oan syn kameraden wannear’t er yn ’e kroech is? Rink van der Velde skreau ferkate kroechferhalen. No wurde de ynwenners útdage om sels in kroechferhaal te skriuwen. Klim yn ’e pinne en stjoer jo ferhaal, dat út maksimaal 750 wurden bestiet, foar 1 juny oansteande nei communicatie@smallingerland.nl of oer de post nei: Gemeente Smallingerland, Postbus 10.000, 9200 HA Drachten. It ferhaal moat skreaun wêze yn it Frysk of it Bokwerts, de ‘taal’ fan Van der Velde. In sjuery noeget de skriuwers fan de trije moaiste ferhalen út dy foar te dragen op 21 juny yn kafee Marktzicht yn Drachten, eartiids de stamkroech fan Rink van der Velde. Foar de winner leit in passend kado klear.
Programma hast rûn
De Wike fan Rink wurdt organisearre troch de gemeente Smellingerland yn it ramt fan LF2018 en oanslutend oan de útrikking fan de Rink van der Veldepriis op freed 15 juny oansteande. Op it programma stean in oantal ferskillende aktiviteiten. Sagau’t it oersjoch folslein is, is dat te lêzen yn Breeduit en op ’e webside fan de gemeente Smellingerlân.


description: RLFANS.COM - Wigan Fan TV - Update

title: Wigan Fan TV


maintext:
(tekst: persbericht)
SP, FNP, PvdD en GL stelle fragen oer sâltwinning
Yn Grinslân hat it Staatstoezicht op de Mijnen (SodM) de sâltwinning troch AkzoNobel ûnder ferskerpe tafersjoch steld fanwegen ûnder mear lekkaazjes fan de transportleidingen en fan de boarputten op de sâltkoepels sels. De SP Twadde Keamerfraksje hat hjir skriftlike fragen oer steld. Deselde problematyk docht him regelmjittich foar yn Twente en yn 2017 is yn Tsjommearum de sâltwinning troch Frisia ek alris stillein fanwegen lekkaazje.
Ferskate kearen hat bliken dien dat de boaiemdelgong troch de mynbou yn Noardwest-Fryslân slimmer waard as earder fan útgien wie. Mei as gefolch dat der ekstra kosten makke wurde moasten foar maatregels oan de seedyk, de wetterhúshâlding en de ynfrastruktuer. De skea fan partikulieren yn it gebiet is noch hieltyd net nei tefredenheid oplost en ferpleatsing fan de sâltwinning bûtendyks kin mooglik ek wer ûnferwachte effekten krije op partikuliere eigendommen yn Harns en omjouwing.
De Steatefraksjes fan SP, FNP, Partij voor de Dieren en GrienLinks hawwe dêrom skriftlike fragen opsteld foar deputearre Michiel Schrier. Taheakke de fragen sa´t dy opsteld binne.


description: - Afjet Afyonspor: 0 - Keçiörengücü: 1

title: Futbol: TFF 2. Lig play-off


description: Scarlets yn cael eu trechu o 47-15 yn erbyn Ulster yn Stadiwm Ravenhill.

title: George North yn cael ei anafu wrth i Ulster guro'r Scarlets


description: Miranda Werkman folge de kursus Mental Health First Aid by de GGZ. Earste help foar de holle.

title: "Dit soe like gewoan wêze moatte as EHBO"

maintext:
Neist it oerbringen fan kennis is in oar doel it stigma fan minsken ôfhelje. Der is in soad skamte. Je kinne better je skonk brekke, as dat je wat 'yn je holle' hawwe. Want dat fine we aaklik as omjouwing en begripe we net altyd likegoed. We knikke allegear, dat herkenne we wol.
Ik sûgje alle kennnis yn my op. Kursusliedster Iris ten Wolde en har kollega Jehanne fertelle in soad oer psychoazes, depresjes, eangststeurnissen, panykoanfallen, Ik wol alles ûnthâlde, sadat ik it ek wer diele kin. Lokkich krije we ek in kursusboek wêryn alles beskreaun stiet.


description: De man hat in meiwurker fan in kafee oan it Ruterskertier yn Ljouwert mishannele. Hy misledige ek de plysjes, dy't him oanhâlden.

title: Ljouwerter oanhâlden foar mishanneling kafeemeiwurker

maintext:
De plysje hat sneintenacht in man oanhâlden foar mishanneling fan in meiwurker fan in kafee oan it Ruterskertier yn Ljouwert. By syn oanhâlding begûn de 31-jierrige fertochte út Ljouwert ek noch de plysjes te misledigjen.
Der wurdt moandei mei de eigener fan it kafee oerlein oft de Ljouwerter in kollektive hoareka-ûntsizzing krije moat, sa meldt de plysje.


description: De Fryske Iraniër siet op de bank, mar seach wol dat Iran yn blessueretiid wûn. Dat seach ien fan syn bêste maten, Agil Etemadi, ek.

title: Reza Ghoochannejhad net yn aksje by winnend Iran

maintext: It Iran fan Reza Ghoochannejhad hat freedtejûn har earste wedstriid op it WK Fuotbal yn Ruslân wûn: it waard 1-0 tsjin Marokko troch in goal in blessueretiid. De Fryske Iraniër siet sels njoggentich minuten lang op de bank.


description: Der is in oplossing foar de problemen rûnom de bou fan it nije Cambuurstadion yn Ljouwert. De partijen hawwe oerienstemming berikt.

title: Oerienstimming tusken partijen oer Cambuurstadion

maintext:
ROC Friese Poort, ien fan de partners yn it projekt, hie in deadline fan 1 july ôfjûn. As de skoalle foar dizze datum gjin dúdlikheid krige oer it stadion dan soene se harren weromlûke út it projekt. Neffens wurdfierder Piet Adema fan WTC-Beheer hoecht dat no perfoarst net. Neffens him is it nije stadion in grutte kâns foar skoallemienskip ROC Friese Poort.
Alternatyf plan
De partijen hawwe yn de ôfrûne wike mei-inoar praat oer in alternatyf plan. De petearen begûnen nei't dúdlik waard dat de gemeente Ljouwert de komst fan in oare grutte boumerk net keare kin. It giet om in Bauhaus-boumerk.
WTC-Beheer en ynvestearder Jan Anker hiene grutte muoite mei de komst fan dy boumerk. Dat soe in te grutte konkurrint wurde foar de boumerk dy't yn it WTC komme soe. De partijen binne no oerienkaam dat der grûn útruile wurde sil: WTC-Beheer leveret in stik grûn oan de efterside fan it WTC oan ûntwikkelder Wyckerveste en boubedriuw Dijkstra-Draisma. Op dat plak komt romte foar rekreaasje en oare frijetiid-aktiviteiten.
Reaksjes
Projektlieder Dirk Jan De Rouwe fan boubedriuw Dijkstra Draisma is posityf oer it akkoart dat der no leit. Hy wol der fierder net in soad oer kwyt. De Rouwe seit al dat dit plan goed genôch is foar de plannen fan ROC Friese Poort.
Technysk-direkteur Gerald van den Belt jout noch gjin kommentaar. Cambuur is yn ôfwachting fan wat dizze plannen konkreet betsjutte sille. Se komme freed mei in reakje. De gemeente Ljouwert is bliid te hearren dat der in akkoart leit. Se wachtsje it mei belangstelling ôf en prate der tiisdei oer by de fergadering fan it kolleezje fan boargemaster en wethâlders. Woansdei praat de gemeenteried dan oer it akkoart dat der no leit.


description: It Museum Dokkum hat in oplossing betocht foar alle toeristen dy't it spitich fine dat se noch net mei de iisfontein yn de stêd op 'e foto kinne. Der stiet

title: Makette iisfontein yn Museum Dokkum

maintext: Yn Museum Dokkum is fan tiisdei ôf in makette te sjen fan de iisfontein yn de stêd. De fontein sels is noch net klear, dy wurdt fan 't hjerst ûntbleate. Neffens direkteur Ihno Dragt fan Museum Dokkum fine toeristen it spitich dat se net mei de iisfontein op 'e foto kinne. Dêrom hat it museum regele dat der no in makette yn it museum stiet.


description: Om de doelstellingen fan it klimaatakkoart fan Parys te heljen, moat de feesteapel drastysk ynkrompen wurde, seit de professor.

title: Klimaatspesjalist Jan Rotmans: "Feesteapel moat mei helte nei ûnderen"

maintext:
As Nederlân, en dus ek Fryslân, de CO2-útstjit en de doelstellingen fan it klimaatakkoart fan Parys helje wol, moat de feesteapel mei de helte ynkrompen wurde. Dat sei klimaatspesjalist professor Jan Rotmans tongersdei op de simmerbuorrel fan de organisaasjes Circulair Friesland en Fossylfrij Fryslân.
Lânbou is mei de yndustry, it ferkear en ferfier en de beboude omjouwing ien fan de fjouwer terreinen dy't grutte ynfloed hawwe op it klimaat. We moatte foarút nei eartiids, seit Rotmans. En dêr bedoelt hy mei, dat de melkfeehâlderij en de lânbou in stik lytsskaliger wurde moatte, mei behâld fan de natuer en mei in folle legere CO2-útstjit.


description: De kulturele kettingreaksje troch de stêd Ljouwert wurdt folslein útstjoerd op tv en ynternet.

title: Evenemint 8ste dag live te folgjen op Omrop Fryslân

maintext: 8ste dag moat ien fan de peareltsjes wurde fan LF2018. It is in kettingreaksje dy't op 8 july 2018 plakfine sil yn Ljouwert. It hele evenemint moat yn totaal fiif oeren duorje, en bestiet út sawol kulturele as sosjale skeakels. In skeakel kin in domino fan boeken wêze, of in liet, of in groep fiskers. Alle skeakels hawwe in eigen plakje op de rûte, en wurde yn beweging set troch de foarige skeakel.


description: Radio Weststellingwerf Centraal seit dat Tom Hartog misbrûk makke hat fan syn funksje as behearder fan de webside fan de omrop.

title: Lokaal radiostasjon docht oanjefte tsjin fraksjefoarsitter Weststellingwerfs Belang

maintext:
Hartog soe ek opnamen fuortsmiten ha fan radioprogramma's dy't noch net útstjoerd wienen. By guon programma's wurde dy opnamen soms wiken yn it foar al makke en yn de kompjûter opslein. Neffens foarsitter Jan Koopman fan Radio Weststellingwerf Centraal kostet it in protte tiid om dy programma's wer opnij op te nimmen.
In jurist dy't as frijwilliger oan it radiostasjon ferbûn is, siket út hokker wetsartikels der presys oertrêden binne foardat der in oanjefte komt. Neffens de omrop sil dat nei it wykein wol klear wêze.
Koopman tinkt dat der sprake is fan in bewuste wraakaksje fan Hartog. De omrop hat him earder ek al in kear op non-aktyf steld, seit Koopman.


description: De Ljouwerter tennisser wie mei syn dûbelpartner op it Turkse gers te sterk foar it koppel Mirnyi/Oswald.

title: Sander Arends yn de finale fan it ATP-Toernoai yn Antalya

maintext: Tennisser Sander Arends hat de finale berikt fan it ATP-toernoai yn Antalya. Op it Turkske gers wie de Ljouwerter, tegearre mei syn dûbelmaat Matwé Middelkoop, mei 7-6 en 6-3 te sterk foar it koppel Mirnyi/Oswald. It is foar Arends syn earste finale op it heechste nivo fan 2018.


description: De priis is útrikke troch it Fonds voor Cultuurparticipatie. It projekt krijt de priis omdat se bern útdaagje harren eigen talinten te ûntdekken.

title: Kultuerpriis Gouden Caleidoscoop foar bernesirkus Adje Lambertsz

maintext: It projekt Adje Lambertsz, ek wol bekend as 'Circus Adje', is ûnderskieden mei de Gouden Caleidoscoop. It hat de kultuerpriis fan it Fonds voor Cultuurparticipatie krigen, omdat se alle basisskoalbern fan Ljouwert útdage ha om harren eigen talinten te ûntdekken en yn te setten.


description: Yn novimber 2017 hâlden se bussen tsjin mei anty-Swarte Pyt-demonstranten dy't op wei wienen nei de yntocht fan Sinteklaas yn Dokkum.

title: Saak A7-blokkearders foar de rjochter

maintext:
It Iepenbier Ministearje hat 34 minsken oanklage. Ferline wike hawwe der al trije pro-forma-sittingen west. De saak wurdt freed yn in rezjy-sitting behannele. It giet noch net oer de ynhâld. Der wurdt no foaral bepaald hoe't it fierder giet en wat de offisier fan justysje en de advokaten noch nedich hawwe foardat de rjochtsaak echt begjinne kin. De ynhâldlike behanneling begjint yn oktober. Fan de fertochten binne freed ûngefear de helte oanwêzich.
De fertochten binne oanklage foar it iepentlik blokkearjen fan de dyk en it tsjingean fan in demonstraasje. Troch de sneldyk te blokkearjen hawwe de fertochten foar in gefaarlike situaasje soarge. De bussen mei demonstranten waarden klemriden en der ûntstie in file.
De demonstranten wiene ûnderweis nei Dokkum, dêr't se tastimming hienen foar in demonstraasje.


description: De Stichting Afvaloven Nee hat opnij frege om optreden fan de provinsje Fryslân tsjin de útstjit fan sâltsoer by de REC yn Harns.

title: Stichting Afvaloven Nee wer by Ried fan Steat oer REC

maintext:
Yn de saak beweare de leden fan de SAN tongersdei dat der rommele wurdt mei de sifers oer de útstjit fan de oven. Dat soe neffens harren komme fan de swier tekoartsjittende kontrôle fan de miljeutsjinst FUMO. De Europeeske kommisje hat ek in brief stjoerd oer de mjitkorreksjes fan de REC. De kommisje fynt dat dêrby in te romme marzje hantearre wurdt.
Marzje
De Ried fan Steat sil no besjen oft se op basis fan de brief fan de Europeeske kommisje in útspraak oer de saak dwaan kinne of dat se it werombringe moatte nei it Europese Hôf foar in oardiel. As de Ried fan Steat ek ta dy konklúzje komt, dan sil de REC flink ynvestearje moatte om de útstjit fan sâltsoer werom te bringen.
Neffens de Stichting Afvaloven Nee mei der in korreksje fan 10 prosint op it mjitten wêze. De REC hantearret in marzje fan 50 prosint. Oer in pear wike is der in útspraak.


description: Diskear yn it Sportoersjoch: Nyck de Vries, Epke Zonderland, de Frysman-triatlon, it moaie wykein fan Taeke Triemstra en it fierljeppen yn Drylts.

title: FIDEO: Sportoersjoch mei maleur foar Epke en Taeke yn de top 5

maintext:
Alle moandeis skoot ien fan ús sportferslachjouwers oan yn Fryslân Hjoed. Diskear hat Andor Faber it ûnder oare oer Nyck de Vries. De autoracer hat syn earste oerwinning fan it seizoen binnen yn de Formule 2.
Fierder giet it oer it NK Turnjen, dêr't Epke Zonderland ek oan meidie. Hy hie lykwols maleur oan syn materiaal, wêrtroch't er syn oefening foartidich beëinigje moast. Dochs is er tefreden, want de foarm liket goed.
Guon fan de bêste sporters út Fryslân en fier dêrbûten dienen snein mei oan de Frysman-triatlon: 3,8 kilometer swimme, 180 kilometer fytse en goed 42 kilometer rinne. Jacob Veenstra, Fries om utens, wie de rapste.
Keatser Taeke Triemstra kin weromsjen op in goed wykein. Mei Gert-Anne van der Bos en Tjisse Steenstra wûn er twa wedstriden en boppedat klom er nei it fyfde plak fan it keatsklassemint aller tiden.
Fierljepper Thewis Hobma is dwaande oan in prima seizoen. Yn Drylts pakte er alwer syn sechsde oerwinning fan it seizoen yn tsien wedstriden.


description: It poadium is troch it reinwetter sa glêd wurden, dat meardere bern útgliden binne. It publyk kin no freed wer komme.

title: Premjêre berne-iepenloftspul staakt fanwege min waar

maintext: De premjêre fan it berne-iepenloftspul Alice yn Wûnderlân yn Easterwierrum is staakt fanwege de minne waarsomstannichheden. Troch it reinwetter wie it poadium te glêd wurden. Meardere bern binne dêrtroch útgliden. En de stjoerders dy't foar it lûd soargje moasten, koene ek net goed tsjin it wetter. It publyk dat nei de foarstelling kaam wie, krijt freedtejûn opnij in kâns. Dat wie de reservedatum. It sil no de offisjele premjêre wurde.


description: De kamera's moatte ôfwikende situaasjes registrearje, bygelyks te hurd farrende speedboaten.

title: Test mei 'tûke kamera's' yn it PM-kanaal tusken Grou en Terherne

maintext:
LED-buorden
Njonken de kamera's, komme der ek LED-buorden njonken it wetter, sadat je op it wetter direkt sjen kinne hoe hurd je farre. Hjirmei moat de bewustwurding by boatsjeminsken fergrutte wurde. Net allinnich foar de snelheid, mar ek foar it miljeu. Ek op it wetter is minder hurd farre better foar it miljeu. Skippen ferbrûke dan minder disel, seit Voerman.
Twadde test
It is net de earste kear dat der yn Nederlân tûke kamera's ynset wurde op it wetter. Foarich jier is it ek al ris besocht by Het Hollands Diep en de Dortse Kil yn Súd-Hollân. Mar doe die al bliken dat de kamera's noch net presys genôch wienen foar it registrearjen fan de skippen en de types boaten. Ek de kwaliteit fan de bylden moast better. Dêr hawwe se by Rykswettersteat no oan wurke en no wurdt testen oft it better giet.


description: Dieretún AquaZoo hat der twa nije bewenners by. It giet om twa reuze-otters dy't oerkaam binne fan in bistetún út Denemarken.

title: Nije bewenners foar bistetún AquaZoo: twa reuze-otters

maintext: Dieretún AquaZoo hat der twa nije bewenners by. It giet om twa reuze-otters, twa mantsjes, dy't oerkaam binne fan in bistetún út Denemarken. Dêrmei komt de totale populaasje yn AquaZoo op fiif reuze-otters.


description: Keunstnersdoarp Asgaard is iepen foar it publyk. Keunstners en frijwilligers hawwe dêr Noarske mytologyske bouwurken makke. It is in ûnderdiel fan LF2018.

title: Feestlike iepening keunstnerdoarp Asgaard

maintext: Asgaard is in ûnderdiel fan LF2018. De Ljouwert CDA-fraksje hie earder fragen steld oan it kolleezje oer Asgaard. Dat gie oer mooglike yllegale bewenning, dy't net konstatearre is. In oare fraach wie oft it der net wat netter útsjen kin en oft de beareklau net opromme wurde kin. En in fraach wie wannear't it publyk Asgaard besjen kin. Nei besite fan twa CDA-ers is ôfpraat dat der in iepeningsfeest komt, sadat der in offisjeel momint is dat it keunstnersdoarp tagonklik wurdt foar publyk.


description: De brânwacht koe net mei de auto by de brân komme. Der wie mear as 100 meter oan slangen nedich om it fjoer út te meitsjen.

title: Boer sjocht hoe't trekker útbrânt yn greide by Bûtenpost

maintext: Oant yn de wide omkriten fan Bûtenpost wie moandeitejûn de swarte reek te sjen fan in trekker, dy't oant de grûn ta ôfbrând is. De reek waard feroarsake trochdat de grutte trekkerbannen opbrânden. De bestjoerder wie mei de trekker op it lân oan it wurk, doe't it fjoer ûntstie. Hy is net ferwûne rekke.


description: Fan tongersdei op freedtenacht hat in wolf (nei alle gedachten) yn de buert fan Aldtsjerk in skiep dea makke. Ek waarden meardere skiep mei ferwûnings oant

title: Wolf makket mooglik slachtoffers by Aldtsjerk

maintext:
It Faunafûns ûndersiket DNA dat fûn is om te sjen oft it hjir echt om in oanfal fan in wolf giet. As dat sa is, kin de eigner fan de skiep de skea ferhelje op it Faunafûns.
Begjin fan dizze wike wie der foar it earst in melding fan in wolf yn Noardeast-Fryslân.


description: Wetterskip Fryslân mei eilân It Gryn en oare parten fan de Waadsee net meirekkenje yn de wetterskipsheffing.

title: Wetterskip Fryslân ferliest saak wetterskipsheffing

maintext: Yn earste ynstânsje is it berop ôfwiisd troch de rjochtbank. Natuurmonumenten is yn berop gien, omdat de organisaasje fynt dat it behear fan rykswetters net by it Wetterskip leit en dat se ek gjin wurksumheden útfiere yn de Waadsee. Natuurmonumenten kriget no in bedrach fan sa'n 14.000 euro werom en de proseskosten wurde fergoede.


description: Aksjegroepen tsjin gas- en sâltwinning sille mear gearwurkje. Dat dogge se om mear ynfloed te krijen.

title: Gearwurking aksjegroepen yn striid tsjin gas- en sâltwinning

maintext: Aksjegroepen tsjin gas- en sâltwinning sille mear gearwurkje. Ek sille der mear protestaksjes organisearre wurde. Ofrûne sneon wie der in protest yn Harns. Dêr kamen in lytse twahûndert minsken op ôf. It wie de earste fan in rige protestaksjes. De folgjende sil yn Den Haag wêze.


description: Learlingen krije woansdei útslach fan har eineksamens. Kin de flagge út of net?

title: Learlingen yn spanning om útslach eineksamens

maintext:
Yn Kollum sochten de learlingen elkoar allegear op skoalle op. Om de freugde, en miskien ek wol it fertriet, mei elkoar te dielen.
Sander is slagge en hy is hiel bliid. Hy siet wol wat yn spannning. "Ik hie wol ferwachte dat ik slagje soe, mar witst it net seker. Ik wie wol wat earder wekker fan 'e moarn." Hy sil nei de lânbouskoalle yn Ljouwert, wany wol feehâlder wurde.
100 prosint
Bea Kroeze, direkteur, hat de lêste jierren in 100 prosint hân fan slagge kandidaten. "Dat lukt vandaag net niet, er zijn twee herexamens. We gaan flink aan de slag om ze ook te laten slagen. Ons doel is leerlingen af te leveren met een mooi diploma zodat ze goed een vervolgopleiding kunnen volgen."


description: Foar de 4e kear wurdt de maraton om de Snitsermar hâlden. Ek dit jier dogge der wer tûzenen minsken mei. Genietsje mei by Omrop Fryslân.

title: Omrop TIP: Mar-athon Snits live te folgjen by Omrop Fryslân

maintext:
De 'Mar-athon rond Sneek en meer' giet om de hiele Snitsermar hinne. Omrop Fryslân hat sneon oerdei in soad omtinken foar de kuierders. Al by de start is der in ferslachjouwer oanwêzich. Fan 13.00 oere ôf binne de kuierders live te folgjen yn it programma Sneon yn Fryslân.
Ferslachjouwers Timo Jepkema en Johanna Brinkman dogge oant 18.00 oere ferslach fan de tocht. Jûns is der yn Fryslân Hjoed ek omtinken foar de Mar-athon. In earste ympresje fan de hurdrinwedstriid fan sneontejûn komt dyselde jûn al online. Snein folget in langer ferslach, mei de winners, de ferliezers en moaie bylden fan de rinners. Fansels wurdt op snein en moandei ek noch weromsjoen op it evenemint.


description: Van der Zwan slacht earste peal foar 'modernste mikrobiologysk laboratoarium' fan 'e wrâld.

title: Earste peal foar modern mikrobiologysk lab fan Eurofins op It Hearrenfean

maintext: De besteande fêstiging fan it bedriuw op It Hearrenfean is fierstente lyts wurden. It nije laboratorium is bedoeld foar de meiwurkers op It Hearrenfean en dy fan Wijhe yn Oerisel. It laboratorium op dat plak giet ticht as it nije laboratoarium klear is.


description: De hyskraan fan it Fryske bedriuw Vrieswijk is fuortsakke en driget no om te fallen, presys op in hûs yn Assen.

title: UPDATE: Hyskraan driget op in wenning te fallen

maintext:
Oan de Doctor Nassaulaan yn Assen driget in hyskraan fan in Frysk bedriuw op in wenning te fallen. De kraan is fan Vrieswijk, mei festigings yn Surhústerfean en Holwert.
De hyskraan sakke by wurksumheden troch noch ûnbekende oarsaak fuort en rekke ynstabyl. Yntusken is der in twadde hyskraan oanwêzich. Dy besiket de oare kraan oerein te hâlden. De plysje hat de omjouwing by de wenning ôfset.
UPDATE: De dyk is wer frijjûn, meldt RTV Drenthe.


description: Gerben Gerbrandy hâldt yn jannewaris op as boargemaster. De bedoeling is dat syn opfolger in moanne letter oan de slach giet.

title: Achtkarspelen moat it in moanne sûnder boargemaster dwaan

maintext: De gemeente Achtkarspelen hoecht it begjin takom jier mar even sûnder boargemaster te rêden. Gerben Gerbrandy hâldt der healweis jannewaris mei op en de planning is dat syn opfolger yn febrewaris oan de slach giet yn Bûtenpost.


description: Op de Baljée wykeinskoalle yn Ljouwert sitte bern, 10 jier en âlder, dy’t wol wat ekstra help brûke kinne. Yn de Fryslân DOK 'Ekspedysje Skier' wurde dy be

title: Omrop TIP: Ekspedysje Skier

maintext:
Op fakânsje op Skier
Tweintich sneinen yn it jier wurdt der wurke oan it selsbetrouwen fan de bern en harren takomst perspektyf. Se komme út húshâldingen dy't net in soad jild ha, hawwe krekt in skieding fan de heit en mem efter de rêch of binne bern fan asylsikers. Op fakânsje gean? Dat dogge sy hast nea. De ynwenners fan Skier betochten it plan om harren in bysûndere ûnderfining te jaan: in wykein op it Waadeilân.


description: Op de A6 is freedtemoarn by de ôfslach nei Bant in slim ûngelok bard. De ferwachting is dat de autodyk de hiele middei ticht wêze sil.

title: Slim ûngelok op A6 by Bant; autodyk by De Lemmer ticht

maintext: De A6 is by De Lemmer ôfsletten. It ferkear moat dêr fan de dyk ôf. It ferkear wurdt oanred om fia de A32 nei it súden te riden. Der stiet op it stuit in kilometerslange file foar De Lemmer. Foar Bant stiet ek in file, foar it plak dêr't it ûngelok bard is. Dit ynsletten ferkear wurdt nei De Lemmer werom laat.


description: In smûk galakonsert as oade oan it Fryske liet: dat is it Frysk Sjongers Gala. In unyk konsept, dêr't de organisaasje dit jier in skepke boppe-op docht mei

title: Frysk Sjongers Gala: multykulty en te sjen op TV

maintext:
Dit jier fynt de 7de edysje fan it Frysk Sjongers Gala plak. Hoe is it gala ûntstien?
"De winsk om in konsert, wêryn't it Fryske liet safolle mooglik sintraal stiet foar in publyk fan leafhawwers te hâlden, bestie al langere tiid. In oade oan it Fryske liet en de Fryske muzyk, dêr't de artysten sa goed mooglik ta harren rjocht komme soenen; in sjyk en smûk galakonsert. Gjin doarpsfeest- of feesttintesfear, mar wol feest! Folslein yn it Frysk of yn in Fryske streektaal, mei in ferskaat oan Fryske artysten en muzikanten. It Fryske liet, de Fryske muzyk, fertsjinnet dat en der is ek genôch belangstelling foar en faaks sels ferlet fan. Dat hat wol bliken dien, want alle konserten rekken fuort útferkocht!"


description: Op in oantreklike manier brassbandmuzyk hearre litte. Mei dat doel steane op sneon 16 juny alle dielnimmende brassbands yn De Flambou (Surhústerfean) op it

title: Omrop TIP: Surventobrass live by Omrop Fryslân

maintext:
Muzikaal amusemint
Op elke tredde tongersdei fan juny wurdt it jierlikse festival foar brassbands hâlden. Dit jier is it de 10e edysje fan Surventobrass yn de Flambou yn Surhústerfean. By it Surventobrass festival stiet net allinnich de muzyk sintraal, mar it giet foaral ek om it amusemint en it kontakt mei it publyk. De bands meie dêrby sels har programma gearstalle fan op syn heechst 30 minuten. In solistysk wurk wurdt dêrby ek oanrekommandearre, de solist tinget mei nei de solistepriis. Oan it festival dogge dit jier 9 brassbands mei.


description: Skieppehâlders binne benaud foar de wolf. No hawwe sy al lêst fan foksen, mar sûnt der ek in wolf sjoen is, binne sy bang foar de takomst fan harren bedriu

title: Skieppehâlders benaud foar wolf

maintext:
Skieppehâlders binne benaud foar de komst fan de wolf. No hawwe sy al lêst fan foksen dy't te min fretten fine yn de greiden. Normaal ite sy aaien en pykjes mar sy pakke no ek sûne lammen. No't der ek al in wolf signalearre is, binne sy benaud foar de takomst fan harren bedriuw. Ien wolf is noch net sa'n probleem mar as der mear komme, is it net mear te behearskjen. Mei in Facebookberjocht wol Ecolana omtinken foar dizze problematyk. Der is ek wjerstân tsjin bejagen en de wolf is beskerme, mar de gefolgen foar de boeren kinne grutter wurde.
Op harren stik lân sit in foksenburcht, dizze wurdt tichtgoaid en de foksen wurde ferjage, mar der komt hieltyd wer ien werom.


description: Hy stiet ûnderwylst yn it Guinness Book of Records: de rapste oprop ta in boykot ea. Amper sechtich minuten nei't it CPNB bekend makke dat Murat Isik it Bo

title: Kollum: "Digitale diarree"

maintext:
Wat wie der te rêden? Wolno, it gie om de kombinaasje man-tema. It tema fan de Boekewike 2019 is 'De moeder de vrouw' nei in gedicht fan Martinus Nijhoff. Yn 't foarste plak joech dat al in bulte argewaasje. Neffens froulju dy't harren online hearre lieten wie dat in weromkear nei de jierren 50 fan de foarige iuw. Utdrukkingen as achterhelle, rolbefêstigjend, stereotyp en stigmatisearjend rôlen oer inoar hinne as, no ja, as froulju yn in moddergefjocht. Dêr kaam dus it bekend meitsjen fan in man as skriuwer fan it essay nochris oerhinne. Foar de measten wie dat de drip dêr't de amer fan oerrûn. Twa mannen dy't it oer 'De moeder de vrouw' ha soene. Jan Siebelink wie ommers al frege wurden om it Boekewikegeskink te skriuwen. It raasde oan de protters, en dat diene se ek. Sa bot dat sels de protters spontaan oan de diarree rekken.
No is it sa dat de kar foar Isik net de meast feministyske is. It CPNB hie foar it selde in frou freegje kinnen, of faaks moatten. Tagelyk gûle de kritikasters al foardat se slein wurde. Der sil nammentlik earst ôfwachte wurde moatte wêr't beide skriuwers mei op 'e proppen komme. Want wêrom soe in man net oer sokke saken skriuwe kinne of meie? Wat is dat foar in raar eksklusiviteitstinken? As ien dy't sels yn de literatuereluer omslacht, kin ik jim sizze dat in auteur syn personaazjes út it stânpunt fan dy personaazjes wei beskriuwt. Dat wat jo fertelle wolle bepaalt hokker stim te hearren wêze sil. It is de ynderlike logika of de needsaak fan in fertelling dy't derfoar soarget dat in frou út it stânpunt fan in man wei fertelt, of in man út dat fan in frou, of in minske út dat fan in hûn, in kat of út dat fan in draaimûne op in merke.
Sadree't skriuwen identiteitspolityk wurdt is de ein derfoar wei. Dan kinne froulju allinne oer froulju skriuwe (en donkere froulju allinne oer donkere froulju), manlju allinne oer manlju (selde taheakking) en Hindoes allinne oer Hindoes. Hoe'n deade, bloedeleaze boel soe dat wurde. Alle wurk, as it no in roman, in essay of in novelle is, stiet of falt mei de ferbyldingskrêft fan de skriuwer (man, frou, genderneutraal). As dy beheind wurde moat ta syn of har identiteitsbubbel, is it samar dien mei de skriuwerij, wurdt dy like skraal as in kamelekont yn de woastyn.
It hat der dus koartsein fan dat de protestearders net fierder sjen wolle as harren eigen, eksklusive noas lang is. Tagelyk wriuwt it CPNB him yn de hannen mei sokke noazen. Wat in publisitêre boppeslach!"


description: De enkêtekommisje is skokt troch de hâlding fan in diel fan de minsken dy't se ûnderfrege hawwe.

title: Flinke krityk fan enkêtekommisje op ferbou skouboarch De Lawei

maintext:
De enkêtekommisje konkludearret yn syn rapport, dat tongersdeitemoarn presintearre waard, dat der wol deeglik flaters makke binne. Sa wie der te min ôfstân tusken de gemeente Smellingerlân as subsydzjeferstrekker en De Lawei as opdrachtjouwer. De gemeente gie dêrby tefolle mei yn de krityk dy't De Lawei op de ferbou hie.
Eigen ûndersyk
Ek it oan de kant setten fan boubedriuw Van Norel as útfierder fan de ferbou gie te maklik. De gemeente hie neffens de kommisje mear eigen ûndersyk dwaan moatten en net samar meigean moatten yn it oardiel fan De Lawei.
Net goed ynformearre
Neffens de kommisje is it ek mis gien by de gemeente sels. Amtners hawwe de polityk te let op de hichte brocht fan de problemen. En boargemaster en wethâlders op har beurt hawwe de gemeenteried net altyd goed ynformearre.
It rapport fan de enkêtekommisje wurdt meikoarten bepraat yn de ried.


description: FC Emmen hat twa âld-Hearrenfeanspilers oanlutsen foar it kommende seizoen. It giet om ferdigener Caner Cavlan en spits Luciano Slagveer.

title: Ald-Hearrenfeanspilers Cavlan en Slagveer nei FC Emmen

maintext:
De 26-jierrige Cavlan komt oer fan de Turkske klup Boluspor. De 24-jierrige Slagveer hat it ôfrûne seizoen spile foar degradant FC Twente. Hy hat oan de begjin fan syn karriêre yn de jeugdoplieding fan FC Emmen sitten.
Nei Hearrenfean spile Slagveer ek noch foar Lokeren yn België. De Belgyske klup is ek noch hieltyd eigener fan Slagveer. FC Emmen is it ôfrûne seizoen promovearre út de Jupiler League en spilet it kommende seizoen yn de earedifyzje.


description: Fotografen, byldzjende keunstners en skilders sjogge se mei harren eigen eftergrûn nei Fryslân en litte harren ynspirearje ta nije wurken.

title: Fryslân ynspirearret alve bûtenlânske keunstners ta nije wurken

maintext:
Briffa is ien fan de keunstners en komt út Malta. Hy skilderet en lit him ynspirearje troch it Fryske lânskip. "Dat is kompleet ferskillend mei it lân dêr't ik wei kom. Dat leit yn it mediterraanske gebiet", fertelt Briffa.
Briffa is nachts op paad west om te sjen en te hearren hoe't it Fryske lânskip derútsjocht. De skilderijen fan de keunstner binne dêrop ynspirearre. In twadde perspektyf dat er keazen hat is it lânskip te besjen troch de eagen fan in ko. "It is in horizontale streek, dy't net altyd rjocht rint", fertelt er.


description: By de steuring by de ôffaloven yn Harns op 31 maaie hat gjin gefaar west foar omwenners en wurknimmers yn de buert.

title: Rapport: Reekwolk REC hat gjin gefaar foarme foar omwenners

maintext:
By de steuring kamen stikstofoksiden, swaveldiokside en sâltsoer frij. Arcadis seit ek dat soks yn de buert te fernimmen wie, mar de konsintraasjes dêrfan bleaune binnen de jildende grinswearden. Omrin joech nei it ynsidint opdracht om ûndersyk te dwaan.
Omrin seit yn in reaksje dat it spitich is dat der in steuring west hat, mar ek dat net foarkommen wurde kin dat der saken misgean. De ôffalferwurker wiist der op dat der ferline jier fjouwer steuringsoeren wiene, wylst de limyt yn de fergunning 60 oeren binne. De problemen yn de ôffaloven ûntstiene nei in lekkaazje yn de tsjettel.
It kolleezje fan B&W fan Harns hie easke dat der foar 21 juny dúdlikheid komme soe oer wat foar stoffen der by it ynsidint yn de loft kaam wiene.


description: Dêr't de ferkeap fan huzen lanlik wat ynsakket, binne der yn Fryslân yn maaie just krekt wat mear huzen ferkocht.

title: Fryslân giet tsjin lanlike trend yn: mear huzen ferkocht

maintext:
De delgong fan it oantal wenningferkeapen set yn Nederlân troch, mar yn Fryslân is der in lytse groei.
Neffens it Kadaster waarden yn maaie lanlik rom 18.000 huzen ferkocht, in delgong fan 9 persint yn ferliking mei it oantal in jier lyn. Yn Fryslân waarden mei 646 krekt wat mear huzen ferkocht yn fergeliking mei in jier lyn, doe't 635 huzen yn ús provinsje ferkocht waarden.
As reden fan de lanlike delgong wurdt neamd dat it oanbod fan huzen dat te keap oanbean wurdt, hieltyd fierder ôfnimt. Dat hat der wer mei te krijen dat der yn de jierren nei de ekonomyske krisis in soad huzen ferkocht binne.


description: De plannen foar it wynpark soargje al moannen foar argewaasje by omwenners. Hjoed falt der in beslút yn de polityk.

title: LIVEBLOG: Provinsjale Steaten beslute oer wynpark Nij Hiddum-Houw

maintext: Nei jierren fan diskusje is it woansdei safier: de polityk nimt it definitive beslút oer de komst fan njoggen mega-wynmûnen by de kop fan de Ofslútdyk, wynpark Nij Hiddum-Houw. Yn de ôfrûne wiken hawwe der ferskate harksitten west op it provinsjehûs dêr't sa'n 50 beswiermakkers harren punt nochris makke hawwe. Sy sizze dat de komst fan dizze wynmûnen skealik is foar harren sûnens, en wengenot. Ferslachjouwer Andries Bakker is by de gearkomste yn Provinsjale Steaten en docht yn dit liveblog ferslach fan de beslútfoarming.


description: Oan de Langedyk yn Droegeham is woansdeitejûn in auto yn it wetter rekke. De bestjoerder is spoarleas.

title: Auto op de kop yn de sleat by Droegeham

maintext:
De helptsjinsten binne woansdeitejûn útriden foar in auto dy't oan de Langedyk yn Droegeham yn it wetter rekke wie. De bestjoerder hat nei alle gedachten de bocht mist. In foarbygonger hie de auto sjoen en warskôge de plysje. Doe't de helpferlieners oankamen op it plak fan it ûngelok, wie de bestjoerder útnaaid.
De brânwacht hat noch wol socht nei de bestjoerder, mar koe him net fine. De brânwacht fan Drachten hat de auto op it drûge takele, in berger hat de wein ôfsleept. De plysje sil op syk nei de bestjoerder.


description: Ljouwert stiet op plak nûmer 10 fan Nederlânske stêden dy't by Booking.com toeristen oanrekommandearje op it mêd fan kultuer.

title: Ljouwert is kultureel nijsgjirrich, fine toeristen by Booking.com

maintext:
It liket wol drokker as ea yn Fryslân. Fansels spilet Leeuwarden-Fryslân Kulturele Haadstêd 2018 dêr in grutte rol yn. Fernimst it oeral: der binne hast gjin hotelkeamers mear beskikber, campings sitte fol en oeral rinne toeristen mei plattegrûnen rûn.
Ljouwert stiet op plak nûmer 10 fan Nederlânske stêden dy't toeristen by Booking.com oanrekommandearje op it mêd fan kultuer. De ranglist is basearre op wat oare toeristen sizze oer de stêd. Op de webside kinne se de stêd oanbefelje as kultureel nijsgjirrich.
Op it earste plak stiet Den Haag, folge troch Delft, Maastricht en Amsterdam. Yn de ranglist no is in gemiddelde fan de ôfrûne twa jier.


description: De renovaasje soe twa kear tsien dagen duorje, mar is hast in jier letter noch net klear. De bewenners binne lilk.

title: Bewenners flatgebou Ljouwert lilk fanwegen langduorjende renovaasje

maintext:
Bewenners fan flatgebou De Bird yn de Ljouwerter wyk Bilgaard binne lilk, om't de renovaasje fan it flatgebou folle langer duorret as tasein wie. Dat skriuwt de spesjaal oprjochte bewennerskommisje yn in brief.
De kommisje is lilk op wenningkorporaasje Elkien en hierdersplatfoarm Nieuw Elan, om't dy neat dogge mei de talleaze klachten fan bewenners. De renovaasje fan De Bird sette yn augustus ferline jier útein en soe twa kear tsien dagen yn beslach nimme. Hast in jier letter it it wurk noch altyd net klear.


description: It bedriuw giet in nije faze yn en dêr heart nij liederskip by, seit Boonstra.

title: Algemien direkteur NDC Dina Boonstra hâldt op

maintext: Algemien direkteur Dina Boonstra fan de NDC Mediagroep leit har funksje per 1 augustus del. Se hat fjouwer jier lieding jûn oan it noardlike mediabedriuw. Yn dy tiid is de NDC út grutte finansjele problemen kommen en hat it wer in liedende posysje krigen yn Noard-Nederlân.


description: Ferkear op de A6 tusken De Jouwer en De Lemmer moast sneintemiddei lange tiid rekken hâlde mei fertraging.

title: UPDATE: Problemen brêge Skarster Rien oplost, ferkear rydt wer

maintext:
It ferkear tusken de ôfslach Sint-Nyk en de brêge koe wer fierder ride, mar minsken dy't letter oankamen stiene noch in skoft yn de file. Rykswettersteat wie noch dwaande mei in proef mei de brêge. As gefolch dêrfan wie de A6 nei Fryslân ta by Sint-Nyk oant ûngefear fjouwer oere ôfsletten.
Ek ferkear dat fan De Jouwer nei De Lemmer woe, moast rekken hâlde mei fertraging. Troch twa ûngelokken ried it ferkear dêr ek stadiger.


description: De 32-jierrige man makke ûnder oare it sparpotsje fan in bern út Grypstsjerk bút.

title: Snitser moat wurkstraf dwaan fanwege ynbraken yn kringloopwinkel en wenning

maintext:
De ynbraak op in juwelierssaak mislearre, mar by oare saken sloech de Snitser wol ta. Yn maart 2016 wie er belutsen by in ynbraak yn in kringloopwinkel yn Bûtenpost. Dêr waard in soad elektrysk ark stellen. Yn july 2016 hat de man noch ynbrutsen yn in hûs yn Grypstsjerk en dêr ûnder oare it sparpotsje fan ien fan de bern bútmakke.
De man docht op dit momint syn bêst it libben in positive draai oan syn libben te jaan, konkludearre de rjochter. De Snitser komt ûnder tafersjoch fan reklassearring en moat 'm behannelje litte.


description: Sjinkie docht autocross, kuorbaltalinten fan De Harkema en Kollum, Nard Brandsma ljept in seizoensrekôr en de Oranjefroulju yn it Abe Lenstra Stadion.

title: FIDEO: Sportoersjoch mei de kuorbaltalinten fan Havic en fuotbalfroulju yn Hearrenfean

maintext: Alle moandeis skoot sportferslachjouwer Roelof de Vries oan yn Fryslân Hjoed. Diskear hat er it oer Sjinkie Knegt, de shorttracker dy't no meidocht oan it NK Autocross. Sneon wie er yn Noardburgum. En de Fryske kuorbaltalinten fan Havic, út Kollum en De Harkema, besykje om foar de sechsde kear lânskampioen te wurden. By it fierljeppen wie der in einliks in hichtepuntsje: Nard Brandsma sprong in seizoensrekôr. Fierder noch even Sherida Spitse, de oanfierder fan de Oranjeliuwinnen. Sy spylje tiisdei yn it Abe Lenstra Stadion.


description: Op it plein is romte foar in pear tûzen taskôgers. It foarprogramma begjint om in oere of njoggen, en om healwei alven begjint de fertoaning fan de film.

title: Wrâldpremjêre Redbad op Ljouwerter Saailân: paraplu's en alkohol ferbean

maintext: In grut part fan de cast fan de film Redbad is sneontejûn yn Ljouwert by de iepenloft-premjêre fan de film. Op it Saailân is romte foar in pear tûzen taskôgers. De organisaasje advisearret oan dizze minsken om waarme klean of in tekkentsje mei te nimmen. Paraplu's en alkohol binne net tastien.


description: Looft den Heer fan Bitgummole is de winner wurden fan de B-groep by it SurventoBrass festival, dat sneon hâlden wurde yn Surhústerfean.

title: Brassband Looft den Heer fan Bitgummole winner fan SurventoBrass

maintext: SurventoBrass is in jierliks festival foar brassbands. It festival is bedoeld om de brassmuzyk oan te priizgjen by in breed publyk.


description: It ynternasjonale reedrydbûn ISU wol fan 2020-2021 it WK sprint, allround en ôfstannen yn ien wykein planne. De KNSB is net wiis mei dat beslút.

title: Reedrydbûn kiest foar ien WK yn it jier, KNSB net bliid

maintext:
No te folle kampioenen
It Nederlânske reedrydbûn KNSB is net bliid mei it beslút, om't it graach op syn minst twa WK's yn it jier hawwe wol. It idee om ien wrâldkampioenskip te hâlden komt fan de technyske kommisje fan de ISU. It langebaanreedriden soe no te folle kampioenen telle en dat is betiizjend foar it publyk, sa stelt ISU. Ek fan kommersjeel eachpunt út soe it better wêze om de wrâldkampioenskippen te keppeljen.
Yn it seizoen 2019/2020 giet de ISU al werom nei twa titeltoernoaien: it WK ôfstannen en in kombinearre WK sprint en allround. It jier dêrop bliuwt der dan noch ien WK oer.


description: "Wy hiene stiekem wol hope dat we boppe de 600 oanmeldingen komme soenen, mar dit is fantastysk", seit sjueryfoarsitter Hindrik Sijens.

title: Rekôr foar it Grut Frysk Diktee: 680 dielnimmers

maintext: Yn totaal dogge der 680 dielnimmers mei oan it Grut Frysk Diktee op tongersdei 21 juny. It diktee hat dit jier yn it ramt fan LF2018 in oare opset: it wurdt hâlden op it Aldehoustertsjerkhôf yn Ljouwert en elkenien kin meidwaan, mei as doel ta in rekôr te kommen. Mei in oantal fan 680 dielnimmers is dat slagge.


description: Op de earste dei fan de stakings yn it streekferfier, wienen de measte reizgers woansdeitemoarn der wol fan op de hichte dat der gjin bussen riden.

title: Hoe giene de reizgers woansdei om mei de staking?

maintext: By it Ljouwerter stasjon stiene fannemoarn ekstra taksys. De sjauffeurs hoopje dat reizgers de taksy as alternatyf foar de bus nimme. Taksysjauffeur Cor Bil soe graach wat langere ritten dwaan wolle, bygelyks nei Lauwerseach of nei Holwert. Mar dy buslinen ride no krekt wol. Bil ferwachtet dat it minder drok wêze sil as by de foarige staking. "Doe wie it ûnferwachts, doe wist gjin ien it en no wit it hiele lân it."


description: It Oerolfestival is mear as it teater op lokaasje en de optredens op de festivalterreinen. Yn de kroegen bin ek in soad optredens fan begjinnende of gefest

title: André Manuel spilet Dreejklezoew op Skylge

maintext:
It Oerolfestival is mear as teäter op lokaasje en optredens op festivalterreinen. Yn de kroegen binne ek in soad optredens te sjen. Ien dy't dêr elts jier wer stiet is kabaretier André Manuel.
De nije sjo fan André Manuel begjint stadich oan foarm te krijen. Sûnt in jier as tsien komt hy altyd nei it Oerolfestival ta om dêr te skriuwen en fuort in try-out te dwaan. Muzykkafee De Vijfpoort is syn basis. Alle dagen tidens it festival spilet hy dêr syn sjo. En al dy dagen is it stiif útferkocht.


description: By de Fûgelpits yn Moddergat binne sy klear foar de komst fan de Rotterdamske oaljeswannen, mar de swannen komme net.

title: Gjin Rotterdamske swannen foar de Fûgelpits

maintext: By de Fûgelpits yn Moddergat is alles klear om te helpen mei it skjinmeitsjen en opfangen fan in grut tal swannen, dat earder yn Rotterdam it slachtoffer waard fan in grut oaljelek. De oalje kaam frij by in oanfarring mei in tanker. Mar wat der ek bart, de fûgels komme mar net nei de Fûgelpits ta.


description: In WK sûnder Oranje, en dus is it de grutte fraach: foar wa binne wy? De regionale omroppen en de NOS wolle dit yn bylde bringe.

title: Enkête: foar hokker lân bisto by it WK?

maintext: Oer in lytse wike set it WK Fuotbal yn Ruslân útein. Hjir yn Nederlân is der lykwols kwalik wat fan te fernimmen, want wy binne der (alwer) net by. Nei in dramatyske kwalifikaasjerige mei it Nederlânsk alvetal dizze simmer wat earder op fakânsje. Mar dan bliuwe wy, as publyk, wol mei in grutte fraach sitten: foar wa binne wy dan no?


description: De priisútrikking wie tagelyk ek it begjin fan 'de wike fan Rink', dy't organisearre wurdt troch de gemeente Smellingerlân.

title: Willem Schoorstra ûntfangt Rink van der Veldepriis

maintext:
Tagelyk mei de priisútrikking waard ek bekend makke hokker Fryske skriuwers dizze simmer gebrûk meitsje fan de skriuwersarke fan Van der Velde. It giet om Wilma Miedema, Willem Winters en Liuwe Durksz. De eardere arke fan Rink van der Velde wurdt al sûnt 2006 ynset as tydlik ferbliuwplak fan Fryske skriuwers. Dy meie dêr net fakânsje fiere, mar moatte de tiid brûke foar in literêr projekt. Dat hat fertuten dien, want it tydlike ferbliuw yn de skriuwersarke hat al seker mear as fyftich literêre wurken opsmiten.
Rink van der Velde brûkte de arke sels benammen om te fiskjen en te streupen. Hy hie der wol in âlde typmasine stean, mar skreau net folle yn de arke.


description: It is wer mis mei tennisser Antal van der Duim. Hy wurdt no opnij fertocht fan matchfixing, dizze kear yn it Belgysk-Armeensk goksyndikaat. Fjouwer jier fe

title: Tennisser Antal van der Duim opnij fertocht fan matchfixing

maintext:
Tennisser Antal van der Duim fan Finkegea wurdt tegearre mei Boy Westerhof neffens de Volkskrant fertocht fan matchfixing yn in Belgysk-Armeensk goksyndikaat.
Yn België binne trettjin minsken oanhâlden as fertochte. Van der Duim en Westerhof sitte dêr net by, mar de Belgyske justysje wol harren wol hearre oer it manipulearjen fan wedstriden. De Belgyske justysje hat dêr kontakten oer mei de Nederlânske justysje, dy't beide tennissers hearre sil.
Van der Duim en Westerhof rekken yn 2014 yn opspraak nei in ûnderlinge wedstriid, dêr't in soad jild op ynset wie.


description: De man ferfalske de hanteken fan syn eks en struts sa tsientûzenen euro's op.

title: Man út Bûtenpost krijt wurkstraf foar fraude mei fersekering

maintext:
De man hie de oanfraach yntsjinne neidat syn relaasje útrekke wie. Foar de oanfraach hie er de hanteken fan de frou ferfalske en in kopy fan har ID-kaart nei de fersekering stjoerd, sadat it like as oft sy it dêrmei iens wie.
De oanfraach wie yn 2012 de doar al útgien. De eks-partner fan de fertochte kaam der trije jier letter achter dat de man de folsleine preemje fan goed 28.000 euro opstrutsen hie.
De man moat syn eks in skeafergoeding betelje. En hy moat de helte fan it jild dat er mei de fraude fertsjinne hat werom betelje oan de steat.


description: Nei moannen fan tarieding waard sneon yn Akkrum it grutte New Yorkse warenhûs fan Frank Cooper iepene yn it ramt fan LF2018.

title: FIDEO: 'New Yorks' warenhûs iepene yn Akkrum

maintext: Nei moannen fan tarieding waard sneon yn Akkrum it grutte New Yorkse Warenhûs fan Frank Cooper iepene. De kommende twa wiken stiet it doarp yn it teken fan dizze ferneamde âld doarpsgenoat. Akkrum is foar de gelegenheid weromgien yn de tiid. Nei 1896, doe't Frank Cooper syn echte warenhûs op 6th Avenue yn New York iepene. En sneon wie it de beurt oan de oer-oer-pakesizzer fan Cooper om it 'warenhûs' yn Akkrum te iepenjen. Dêrfoar wie er spesjaal nei Akkrum kaam út de Feriene Steaten wei.


description: De measte minsken dy't dat sizze, hawwe in hiel skjin hûs. Soe dat by ús kollumniste Nynke van der Zee ek sa wêze?

title: Kollum: "Let net op 'e rommel"

maintext:
Ik moast der oan tinke doe't ik it nijsberjocht lies oer minister Arie Slob dy't in ferrassingsbesite brocht oan Jesse Looijenga, dy't ôfrûne wike slagge foar syn vmbo-t-diploma. Yn plak fan de telefoan gong by Jesse samar ynienen de doarbelle. En tadaa, dêr stie de minister op 'e stoepe mei taart én in hiele kliber oan sjoernalisten.
Hoe soe dit gong wêze, tink ik dan fuort. Hoe spontaan is dizze ferrassingsbesite? Ik mei dochs hoopje foar de mem fan Jesse dat de personal assistent fan Arie fan tefoaren efkes belle hat, sadat se noch gau de âlde Libelles oan de kant lizze koe, in farsk fjildboeketsje op tafel sette mocht en foar de foarm in appeltaart bakt hat, lykas by de ferkeap fan in hûs. Om dan dêrnei te sizzen: 'Kom binnen minister, maar let niet op de rommel.'
Mar stel no dat it echt in ferrassingsbesite wie. Ik moat der net oan tinke dat de minister samar by my foar de doar stiet. Hy soe yn de gang al stroffelje oer de skjirmasinen en ferlingsnoeren. Ik bin mei in opknapbeurt fan de trep dwaande, mar dat projekt leit al in skoftke stil. Dus ik soe him as de soademiter trochstjoere nei de wenkeamer.
Alhoewol; dêr leit in bank fol mei wask te wachtsjen oant ik it einliks optear. Ik sjoch it al foar my dat Arie per ûngelok yn syn netsjese pak boppe-op myn linzjerysetsje sitten giet. Yn de keuken kin ek net, want it oanrjocht stiet noch fol mei de pannen fan juster en de breaboardsjes fan fan 'e moarn. En midden yn de bykeuken stiet de meanmasine, dy't ik justermiddei noch gau efkes brûkt ha. En ien ding bin ik wis fan: it rûkt der seker net nei farske appeltaart. Earder nei in stjonkende ôffalsek yn de kliko, dy't noadich ris ferskjinne wurde moat.
No sille jim wol tinke: jakkes, wat hat dy Nynke in binde yn 'e keet. Mar ik ha lêstendeis lêzen dat rommel dyn kreativiteit fergruttet. Ferline jier hat der noch in ûndersyk nei west. Rommel wurket as in ideeëgenerator, wat it kreatyf tinken stimulearret. Kinst dus better yn in kantoar fol rommel in kollum skriuwe as oan in opromme buro. 'Als een rommelig bureau staat voor een rommelige geest, waar staat een leeg bureau dan voor?', sei Albert Einstein alris hiel treffend.
Boppedat falt it my op dat slimme minsken yn it sjoernaal altyd ynterviewd wurde yn harren kantoar dat fol leit mei steapels papier en alderhande rotsoai. Dus kenlik stiet rommel ek foar in tûke geast. Mei oare wurden: rommel is eins allinnich mar goed.
Dus mocht Arie Slob my noch ris ferrasse wolle mei in besite en syn personal assistent bellet my fan tefoaren, dan sil ik der foar soargje dat ik nergens oankom. En as er dan binnenkomt, sis ik grutsk: 'Dag, minister. Let u vooral op de rommel.'"


description: De gemeente Kollumerlân hat it kafee in healjier sletten omdat der kokaïne ferhannele wurde soe. Neffens eigener Melle Prins is in dat fierstente lang.

title: "In healjier ticht is fierstente lang foar kafee Prins"

maintext:
Neffens boargemaster Bearn Bilker fan Kollumerlân wurdt yn it kafee yn drugs hannele, en komme der ek minderjierrigen. Dêrom hat er de doarren sletten. Pas oer in healjier mei it kafee wer iepen, al kin de eigener nei fjouwer moannen al in fersyk by de gemeente yntsjinje om de doarren wer te iepenjen. Dan moat der wol in goed plan wêze om nije fersteuringen foar te kommen. Dêr giet de boargemaster oer.
"It is gewoan ferskriklik wat dy man docht", seit Prins. De sluting fan seis moannen is him te lang. Hy leit him der net by del. "We moatte gewoan stride foar dat it earder is as dy seis moannen. En dat lukt. Dat wit ik hûnderttûzen prosint seker." Dêrnei sette de dj de muzyk wer oan. Queen. Mei 'Don't Stop Me Now'.


description: Omwenjenden hienen tongersdei fergees tagong ta de earste festivaldei yn de Griene Stjer.

title: Festivalwykein yn de Griene Stjer set útein mei buorljudei

maintext:
In soad besikers fan de earste jûn kamen út de omjouwing, lykas út de Ljouwerter wyk Camminghabuorren en Aldlân en út de omlizzende doarpen Tytsjerk en Ryptsjerk. Op de buorredei wie der in feestband en in feest mei muzyk út de jierren 90.
De measte oanwêzigen fermakken harren prima en fine de krityk oer lûdsoerlêst oerdreaun, om't der mar in pear dagen yn it jier festivals yn it gebiet binne.
Krityske lûden
Der wienen lykwols ek kritisy dy't wol degelik muoite hawwe mei it lûd. Sy fine dat der better nei de klachten fan omwenners lústere wurde moat. De festivals ferbiede fine se te fier gean, mar sachter of earder ophâlde fine se wol in goed idee.


description: It fertrouwen fan it kolleezje fan Harns yn de bedriuwsfiering by de REC hat in dûk oprûn. Dat sei wethâlder Harry Boon woansdeitejûn.

title: Dûk yn fertrouwen kolleezje Harns yn bedriuwsfiering by de REC

maintext:
It fertrouwen fan it kolleezje fan Harns yn de bedriuwsfiering by de REC hat in dûk oprûn. Dat sei wethâlder Harry Boon woansdeitejûn yn de riedsfergadering. Op 31 maaie is der by de ôffalferwurker wer in grutte reekwolk frijkaam, nei in steuring yn de tsjettel. It is noch altyd net dúdlik hokker stoffen hjirby frijkaam binne.
It kolleezje stjoert hjiroer in brief nei de tafersjochhâlder, de provinsje en nei Omrin. Se wol witte oft der noch mear risiko's binne. It kolleezje easket foar 21 juny dúdlikheid oer dizze lêste kalamiteit.


description: De fiskkream op it parkearterrein fan de Jumbo yn Harns mei dêr net langer bliuwe. De famylje Visser sit der al tsien jier, de kream al 25. Jumbo wol de pa

title: Fiskkream Harns moast wike foar parkearplakken supermerk

maintext: Jumbo wol de romte brûke foar parkearplakken en hat de fiskferkeapers in brief stjoerd en it hierkontrakt opsein. Se binne ferbjustere en hawwe in advokaat yn de earm naam. In meiwurkster fan de fiskkream wol in petysje begjinne.


title: Regisseur fan film oer Redbad steurt him net oan krityk

maintext:
Regisseur Roel Reine fan de nije Redbad film steurt him net oan de krityk dat syn film gjin goed historysk byld sjen lit fan de Fryske kening. Sa soe neffens guon de klean fan de Friezen en Franken yn de film net kloppe. Ek de wapens en hûzen soene út de ferkearde tiid komme. Mar Reine hat dat bewust dien, sa sei er sneontejûn op in byienkomst fan New Noardic Wave, in platfoarm foar Fryske Filmmakers.
'Gewoon boring'
"Ik heb in de aanloop naar de film gekeken naar de kleding uit die tijd en hoe de dorpen er toen uitzagen en dat was gewoon boring." Neffens Reine ferwachtet it publyk in setting lykas Game of Thrones. Dy hat er besocht te meitsjen, sa seit er.


description: Nynke Sijbrandij, Wiljo Sijbrandij en Marrit Zeinstra wienen yn de finale te sterk foar it partoer fan Tineke Dijkstra.

title: Sijbrandij-en-dy winne keatsen yn Sint-Jabik


description: It tradysjonele strjitkeatsen bliuwt nei hast santich edysjes noch hieltyd tige populêr yn de havenstêd. Dat kaam dit jier ek troch it moaie waar.

title: Topdrokte by it Lanekeatsen yn Harns

maintext: De finales fan it Lanekeatsen yn Harns lutsen freedtejûn hûnderten taskôgers. It tradisjonele strjitkeatsen op de Lanen mei in sachte bal bliuwt populêr yn de havenstêd en is foar in soad minsken ien fan de eveneminten fan it jier. It toernoai sette moandei útein en luts alle dagen in protte folk, mei help ek fan it moaie waar.


description: Yn de finale fan de haadklassepartij op It Hearrenfean wie it partoer mei 5-4 en 6-4 te sterk foar it trio fan Bauke Triemstra.

title: Tredde winst op rige foar partoer Van der Bos

maintext:
Yn de finale wie it earste gatsje foar it partoer fan Van der Bos: 3-1.
Dêrnei kaam in bal fan Steenstra op 4-2 en 4-6 net foarby de keats en fia en in boppeslach fan Dylan Drent op 4-3 en 6-6 kaam it partoer fan Bauke Triemstra goed werom ta 4-4.
Nei in sterk earst (skjinne seis) kamen Van der Bos-en-dy op 5-4 en mei in sitbal makke Tjisse Steenstra it ôf.


description: Wopkje Bergmans fan Holwert hat woansdeitejûn it Grut Frysk Diktee wûn.

title: Wopkje Bergmans is de winner fan it Grut Frysk Diktee

maintext:
In kleedsje yn de Prinsetún
It is tiisdeitejûn en twa jonge froulju sitte op it terras. De woelige stêd is fol leven. Auto's jeie foarby, scooters gûnzje en ronkje, krykkrakjende fytsen ride troch read. Stimmen roezemuozje yn in skala oan talen. De fammen, hast tritigers, prate oer harren tiid op de middelbere skoalle.
It wiene oare lûden, dêr en doe. Moarns ier en betiid heardest se fan fierren oankommen. Swiere fytstassen fol mei kranten, ratteljend tsjin de speaken. Fan Wyns oer Lekkum op Ljouwert oan. De wyn dy't rûsde, klysters dy't songen, de opboarre brommer fan de buorjonge dy't oer de smelle dyk jage.
Altyd wiene se tegearre. Mei in surfplanke efter de boat oan op 'e Bonkefeart, gekjeie en skatterlaitsje. Op in kleedsje lizze yn de Prinsetún, wachtsje op neat, mar dreame fan alles. Twa dwersbongels dy't skoaltsjeskûlje en sykje om ferdivedaasje yn de Doelesteech. Ta de nacht út dûnsje yn diskoteek Fire, oant it swit harren by de bealch del rint.
Jierren letter sitte se mei har twaen foar it kafee, hûndertfiifenfjirtich kilometer fan de Aldehou ôf. Mar ynienen liket er hiel tichteby. Se klinke elk mei in glês iiskâlde gin-tonic en beide witte se it: 'Ienkear geane wy werom, dat ús bern it ek meimeitsje kinne.' En dat giet troch, want wat in Fries yn 'e kop hat, hat er net yn 'e kont.


description: Moaier waar foar de premjêre fan in lokaasjeteäterstik oan it wetter kinne je net winskje. Gabe Skroar belibbe tongersdeitejûn de premjêre. Wêr't de ien it

title: Iepenloftspullen; de premjêre fan Gabe Skroar

maintext:
It is healwei tolven as it publyk nei applaus de tribune ferlit. Ien fan de besikers seit dat se ûnder de yndruk is. Fral it momint dat je meikrije dat it Frysk Folksliet ûntstiet. In oare besiker hat net safolle op mei it sjongen. De gedichten út Rimen en Teltsjes binne op muzyk set en binne in reade tried yn de foarstelling. De nûmers binne ek op cd set. Wer in oar kin der dreech ynkomme. "It wie my wat te folle fantasy." En guon fine it krekt wat te lang duorjen. "Fral de twadde helte."
Ferbine de ferhalen, binne it de feesten of is it de dea? Al mei al hawwe se it foar de kiezzen krigen, de Halbertsmas. Mar wat hawwe se ús wat neilitten; it Fries Museum, it Frysk Folksliet én Gabe Skroar.


description: It toeristysk platfoarm Zoover seit dat Skylge it moaiste eilân fan Nederlân is.

title: Zoover: "Skylge is it moaiste eilân fan Nederlân"

maintext:
De ûnbegrinze strannen, de fjoertoer en 70 kilometer oan fytspaden. Dy meitsje fan Skylge it moaiste eilân fan Nederlân, skriuwt toeristysk platfoarm Zoover. Fan de 8.000 dielnimmers oan it ûndersyk, keas 38 prosint foar Skylge. It eilân stiet bekend as it fytseilân. Teksel en It Amelân binne ek populêr en einigen as twadde en tredde.
Flylân einige ferline jier noch op it earste plak, mar sakke dit jier mei 13 prosint fan de stimmen nei it fjirde plak. Skiermûntseach is fiifde wurden. Neist de Waadeilannen skoare ek de Siuwske eilannen Schouwen-Duiveland en Walcheren heech.


description: De Ljouwerters binne feroardiele foar it wytwaskjen fan jild. Se foelen op troch harren lúkse libbensstyl en binne ferline jier feroardiele.

title: Iepenbier Ministearje wol dat Ljouwerter stel 15 miljoen euro betellet

maintext:
De wytwasksaak kaam yn maaie 2014 yn it nijs doe't ferskate ynstânsjes ynfallen dienen yn huzen yn Ljouwert, Assen en Gasteren. It stel wenne doe yn in lúkse filla yn Ljouwert, en foel op by de ynstânsjes troch harren opfallende libbensstyl. Ek hienen se trije miljoen euro ferstoppe yn ferskate klûzen ûnder de grûn fan huzen fan freonen en famylje.
Jild wytwaske
De Ljouwerter hat tajûn dat er swart jild wytwaske hat, mar seit neat te krijen te hawwen mei kokaïnehannel, sa't it Iepenbier Ministearje stelt. By de behanneling fan de rjochtsaak yn Assen sei hy dat er hannele yn faluta. "Mensen kwamen bij mij met Noorse kronen of Engelse ponden en ruilden die om voor euro's. Ik kreeg een provisie van vier procent", sei er tsjin de rjochters.
De advokaten fan it stel fine it bedrach fan 15 miljoen fierstentefolle. Dat moat drastysk nei ûnderen ta bysteld wurde, sa seinen se by de behanneling. De rjochtbank docht yn septimber útspraak.


description: Ferskate organisaasjes binne tsjin op in sinnepark yn it Molenbosch by Aldeberkeap. Gemeente Eaststellingwerf hat der net goed oer neitocht, fine se.

title: Organisaasjes wize sinnepark by Aldeberkeap ôf

maintext: In sinnepark yn it Molenbosch komt der net as it oan Aldeberkeapers leit. Sawol eigeners fan rekreaasjewenningen yn it Molenbosch as ynwenners fan Aldeberkeap binne tsjin. Ek organisaasjes as It Fryske Gea, de erfgoedferiening Bond Heemschut en agraryske natuer- en miljeuferiening Gagelvenne binne negatyf oer it plan.


description: Nim de útdaging oan en skriuw mei it Grut Frysk Diktee mei!

title: LIVE: Skriuw mei it Grut Frysk Diktee mei

maintext: It Grut Frysk Diktee is woansdeitejûn te sjen fan 19.30 oere ôf te sjen by Omrop Fryslân op telefyzje of folgje de live-stream hjir en typ it diktee yn op dyn laptop, tablet of 'snoadfoan'.


description: Op de Sintrale As by Sumar is sneontejûn in swierferwûne man oantroffen. Neffens de plysje giet it om in man út Feanwâlden.

title: Swierferwûne man oantroffen op de Sintrale As by Sumar

maintext:
Op de Sintrale As by Sumar is sneontejûn in swierferwûne man oantroffen. Neffens de plysje giet it om in man út Feanwâlden, dy't earder op de dei as fermist opjûn wie. Troch noch ûnbekende oarsaak is de man mei syn scooter ûnderút gien. Oer de krekte tastân fan de Feanwâldster is neat bekend.
De plysje docht op it stuit ûndersyk nei hoe't it ûngelok krekt barre koe.


description: Kinne je mei de trein nei de oare kant fan Dútslân reizgje? Jawis, dat kin, mar it duorret lang en je moatte wol hiel faak oerstappe.

title: VLOG: Fan Ljouwert nei Greifswald; sân kear oerstappe

maintext: Op de reis nei it easten komme je ferskate behinderingen tsjin. De earste is de Friesenbrücke oer de Iems yn Ostfriesland. Dy treinbrêge is stikken en wurdt pas yn 2024 ferfongen. Arriva lit om dy reden in bus ride tusken Grins en Leer yn plak fan in trein, in fertraging fan seker 20 oant 30 minuten. Yn Leer giet de reis fierder nei Bremen mei in Dútske intercity. Yn Bremen docht bliken dat sa'n bytsje alle treinen fertraging hawwe, dy nei Lübeck sels in minút as 40. De ferneamde Dútske Pünktlichkeit is by Deutsche Bahn net altiten fan tapassing. "Leider!", "Spitigernôch", seit in Dútske treinreizger. Ien kear yn Lübeck is it draven en fleanen om de oanslutende regionale trein nei Bad Kleinen te heljen. It plakje Bad Kleinen is benammen in krúspunt fan spoarwegen, dêr't drok oan ferboud wurdt. Op itselde perron kin oerstapt wurde op de trein nei Rostock.


description: De 22-jierrige Terpstra wurdt siktaris yn it nije bestjoer fan de jongere-ôfdieling fan de Partij van de Arbeid.

title: Ljouwerter Djairo Terpstra yn bestjoer Jonge Socialisten


description: "Boter, brie en Gorgonzolakaas. Yn Fryslân is it Frysk noch altyd baas boppe baas.."

title: Kollum: "Dat sis ik tsjin Sietske!"

maintext:
No bin ik persoanlik sels net sa'n foarstanner fan straf en twang, mar Sietske hat wol in punt. Ik moast lêstendeis belje mei in offisjele ynstânsje hjir yn Fryslân. Doe't der opnaam waard, begûn ik yn it Frysk. Ik stelde myn fraach, mar noch foardat ik útpraat wie, hearde ik oan de oare kant fan de line in prutteljende frouljusstim. 'Ho, ho, ho. Als u zo gaat beginnen komen we natuurlijk nergens. U gaat er voor het gemak vanuit dat ik u kan verstaan, maar helaas voor u versta ik er geen woord van. Dus als u mijn hulp wilt, zou ik opnieuw beginnen en dan in het Nederlands.'
It hier stie my rjocht oerein. Prima dat it minske gjin Frysk praat, mar sy heart it wól te ferstean. En as dat net sa is, dan mei se dat oanjaan, mar net op sa'n belearend toantsje krekt as wie ík ûnnoazel. It is per slot fan rekken har tekoartkomming. Weak aai dat ik bin, doar ik dat dan net te sizzen. Ik hie har help nedich, dus as in mak lamke begûn ik dan dochs mar yn it Hollânsk. Eins hie ik sizze moatten: 'Goed, jou my dan mar in oare kollega dy't my wól ferstean kin.'
Kenlik ha Hollanners it idee dat ús taal ûndergeskikt is oan it Nederlânsk. In wike as wat lyn spruts ik mei in frou dy't eamele oer dat der yn har doarp sa min Nederlânsk praat waard. Ze kon er niets van verstaan op feestjes. 'Dat boter, brie en nog wat kaas, ik snap er geen snars van.' Ik sjoch har al sitten op sa'n feestje. Nukkich de earms oer elkoar, noas yn 'e loft om't se har te goed fielt om ek mar in hiel lyts bytsje har bêst te dwaan om ús te ferstean. Leau my mar, sa komst der net. Mei sa'n hâlding hat elkenien yn in doarp binnen de koartste kearen it mier oan dy.
Mar gelokkich foar dizze beide froulju rint it tal minsken dat Frysk praat hieltyd fierder werom. Dus grutte kâns dat se oer 20 jier net ien mear tsjinkomme dy't yn it Frysk tsjin harren begjint. Mar oant it safier is, fyn ik Sietske har straf en twang hielendal net sa'n gek idee. Dat ik tsjin dat ferfelende minske oan de telefoan tenei sizze kin: 'Jo ferstean gjin Frysk? Ha! Dat sis ik tsjin Sietske.' En foar dat frommes fan de feestjes ha ik mar ien boadskip: 'Boter, brie en Gorgonzolakaas. Yn Fryslân is it Frysk noch altyd baas boppe baas.'"


description: De Salomon Levystrjitte op De Westereen wurdt ôfbrutsen. Klaske Ferwerda wol mei safolle mooglik minsken soargje foar in moai 'last goodbye'.

title: Ofskied fan de Salomon Levystrjitte mei in reüny

maintext: Nostalgyske gefoelens by âld-ynwenners fan de Salomon Levystrjitte op De Westereen by it ôfbrekken fan de strjitte. Dêrom komt der freed in reüny. Klaske Ferwerda wenne as bern yn de jierren fyftich en sechstich yn de strjitte, in echte folksbuert dêr't noch mienskipsgefoel wie. Foar Klaske en âld-buorfamke Nettie oanlieding om te besykjen mei safolle mooglik minsken freed in moai ôfskied te organisearjen. Noch in 'last goodbye', seit Klaske. Mei in kuier en foto's meitsje. Dêrnei fansels nei de bar Old Dutch foar in drankje.


description: "Ik lies in stikje oer in frou dy't lilk wie omdat Kate der sa goed útseach, doe't se nei de befalling de poppe oan de parse en it folk sjen liet.."

title: Kollum: "Huzejacht"

maintext:
Mar wat is yn dit ferhaal no dè realiteit? Dêr't de iene al gau nei de befalling wer in platte búk hat, duorret it by de oare wat langer. Mar foar fotomodellen en prinsessen is harren liif har wurk of fisitekaartsje. Mei in izeren dissipline en trochsettingsfermogen bliuwe se meastentiids sportyf en slank. Ek as se swanger binne, wylst in hiele soad oare froujlu de boel de boel litte en ite foar twa.
Ast in liif sjochst as in hûs, dan wenje fotomodellen yn goed onderholden filla's. Se hawwe de dissipline om alle dagen hûs en hiem netsjes te hâlden en tôgje de keet net fol mei troep. As der in orkaan mei de namme 'Befalling' foarbykomt dy't soarget foar de nedige stoarmskea, dan lizze se nei de tiid sels de pannen wer op it dak en dogge se der alles oan om de boel sa gau mooglik wer klear te krijen.
Guon oaren wenje yn in ferfallen hûs. Se fiele har net bot ferantwurdlik en sitte leaver op 'e bank as op 'e crosstrainer. De keet leit fol rotsoai en bûtenom is ek genôch efterstallich ûnderhâld. As deselde orkaan foarby komt, dan suchtsje se moedeleas en ploffe se wer op 'e bank del. Gjin motivaasje en enerzjy om by de ljedder op te klimmen en it is allegear de skuld fan de orkaan. Op 't lêst skamje se harren foar de steat fan ferfal, sadat de gerdinen altyd ticht binne en se leaver ek gjin besite mear ha wolle.
Ik ha net yn in filla wenne, mar myn ûnderkommen wie wol reedlik strak en oan kant. Dochs ha ik nei de earste orkaan keazen foar in smûke gesinswenning omdat ik gjin nocht en tiid mear hie om alles by te hâlden. Sa út en troch lit ik it der op oankomme, mar ik jou mysels op 'e tiid in skop ûnder de kont sadat it oersichtlik bliuwt en ik net tefolle achter de feiten oanrin. As ik wol dat it wer sawat wurdt as foar de orkaan, dan moat ik better myn bêst dwaan en immen mei gouden hantsjes sykje.
Ik bin net jaloersk op froulju dy't yn in filla wenje, want it is in soad wurk. En Kate wennet yn in paleis, dat betsjut noch mear drokte. De muorren binne dik en sterk omdat se net fersaakt yn it ûnderhâld. De kâns is grut dat se dêr help by hat, mar dat kin ek hast net oars mei safolle kante meter.
As immen dêr net oer kin omdat har balkon nei ûnderen donderet, wol dat noch net sizze dat it by in oar ek sa is. Elts húske hat syn krúske, mar dêrom kin de bleek wol netsjes meand wêze! En in goed onderholden hûs fan 100 jier kin der gâns fleuriger by stean as in nijbouwenning dêr't amper nei omsjoen wurdt.
As it gers by Kate griener is as by de buorfrou, dan past se de wierskynlik better op dus dan is dat ek har realiteit. Mar dêrom hoecht it net te betsjutten dat it de realiteit fan alle buertbewenners is."


description: In soad boatsjeminsken binne de ôfrûne tiid slachtoffer wurden fan stellerij yn de Prinsetún yn Ljouwert. De plysje warskôget dêrom wach te wêzen.

title: Plysje warskôget boatsjeminsken foar dieven yn Ljouwerter Prinsetún

maintext:
"Wy sjogge eins elk jier dat hjir oan it begjin fan it seizoen dat der dieverij by boatsjes plakfine", seit Hendrik van der Veen fan de plysje Ljouwert. "In telefoan, in kratsje bier of wat oars wurdt dan fan de boat helle."
De plysjeman jout ek wat tips foar de boatsjeminsken. "It is krekt as mei de auto: de boat moat op slot en it spul út it sicht."